text:
drevet uden for Republikken Moldova af en moldovisk retlig enhed, der har modtaget midler under Horisont Europa til aktioner vedrørende Den Europæiske Unions strategiske aktiver, interesser, uafhængighed eller sikkerhed, forudsat at Kommissionen forsyner Republikken Moldova med listen over de relevante retlige enheder, der er etableret i Republikken Moldova, efter undertegnelsen af tilskudsaftaler med disse enheder og
 c)
 forsikringer om, at ingen af de resultater, teknologier, tjenester og produkter, der udvikles under de pågældende aktioner af enheder, som er etableret i Republikken Moldova, vil være underlagt restriktioner for deres eksport til EU-medlemsstaterne i løbet af aktionen og i fire år efter aktionens afslutning. Republikken Moldova vil dele en ajourført årlig liste over genstande, der er omfattet af nationale eksportrestriktioner, under aktionen og i fire år efter aktionens afslutning.
 4. Retlige enheder etableret i Republikken Moldova kan deltage i Det Fælles Forskningscenters (JRC) aktiviteter på vilkår og betingelser svarende til dem, der gælder for retlige enheder etableret i Den Europæiske Union, medmindre begrænsninger er nødvendige for at sikre sammenhæng med omfanget af deltagelsen som følge af gennemførelsen af denne artikels stk. 2 og 3.
 5. Når Den Europæiske Union gennemfører Horisont Europa-programmet ved anvendelse af artikel 185 og 187 i traktaten om Den Europæiske Unions funktionsmåde, kan Republikken Moldova og de moldoviske retlige enheder deltage i de retlige strukturer, der er oprettet i henhold til disse bestemmelser, i overensstemmelse med de EU-retsakter, der er eller vil blive vedtaget med henblik på etablering af disse retlige strukturer.
 6. Repræsentanter for Republikken Moldova har ret til at deltage som observatører i det udvalg, der er omhandlet i artikel 14 i afgørelse (EU) 2021/764, uden stemmeret og for punkter, der vedrører Republikken Moldova.
 Disse udvalg træder sammen uden repræsentanter for Republikken Moldova, når der stemmes. Republikken Moldova underrettes om udfaldet.
 Der gælder samme regler, herunder procedurer for modtagelse af information og dokumentation, for armensk deltagelse som omhandlet i dette stykke som for deltagelse af repræsentanter for Den Europæiske Unions medlemsstater.
 7. Republikken Moldovas ret til repræsentation og deltagelse i Udvalget for det Europæiske Forskningsrum og dets undergrupper er den samme som for associerede lande.
 8. Repræsentanter for Republikken Moldova har ret til at deltage som observatører i JRC's Styrelsesråd uden stemmeret. På denne betingelse gælder de samme regler og procedurer som dem, der gælder for EU-medlemsstaternes repræsentanter, herunder talerettigheder og procedurer for modtagelse af oplysninger og dokumentation om et punkt, der vedrører Republikken Moldova.
 9. Republikken Moldova kan deltage i et europæisk konsortium for en forskningsinfrastruktur (ERIC) i overensstemmelse med Rådets forordning (EF) nr. 723/2009 (9) i den seneste udgave og med retsakten om oprettelse af ERIC.
 10. De rejse- og opholdsudgifter, som Republikken Moldovas repræsentanter og eksperter har i forbindelse med deltagelse som observatører i arbejdet i det udvalg, der er omhandlet i artikel 14 i afgørelse (EU) 2021/764, eller i andre møder, der vedrører gennemførelsen af Horisont Europa-programmet, refunderes af Den Europæiske Union på samme grundlag og efter samme procedurer, som dem, der er gældende for repræsentanter for Den Europæiske Unions medlemsstater.
 11.


text:
Inden for rammerne af de gældende bestemmelser skal parterne gøre deres bedste for at lette fri bevægelighed og ophold for forskere, der deltager i aktiviteter i medfør af denne aftale, samt for at lette bevægeligheden på tværs af grænserne for varer og tjenesteydelser, der skal anvendes i sådanne aktiviteter.
 12. Republikken Moldova træffer alle nødvendige og passende foranstaltninger for at sikre, at varer og tjenesteydelser, der købes i Republikken Moldova eller importeres til Republikken Moldova, og som helt eller delvis finansieres i henhold til de tilskudsaftaler og/eller kontrakter, der er indgået med henblik på gennemførelse af aktiviteterne i overensstemmelse med denne aftale, fritages for told, importafgifter og andre skattelignende afgifter, herunder moms, der finder anvendelse i Republikken Moldova.
 Artikel 3
 Finansielt bidrag
 1. Republikken Moldovas eller moldoviske retlige enheders deltagelse i Horisont Europa-programmet er betinget af, at Republikken Moldova bidrager finansielt til programmet og de dermed forbundne forvaltnings-, gennemførelses- og driftsomkostninger under Den Europæiske Unions almindelige budget (i det følgende benævnt »EU-budgettet«).
 2. Det finansielle bidrag har form af summen af:
 a)
 et operationelt bidrag og
 b)
 et deltagelsesgebyr.
 3. Det finansielle bidrag ydes i form af en årlig betaling i to rater og forfalder senest i maj og juli.
 4. Det operationelle bidrag skal dække programmets aktions- og støtteudgifter og være et supplement, for så vidt angår både forpligtelses- og betalingsbevillinger, til de beløb, der er opført på det endelige EU-budget for Horisont Europa-programmet, herunder eventuelle bevillinger svarende til frigørelser, der genopføres, jf. artikel 15, stk. 3, i Europa-Parlamentets og Rådets forordning (EU, Euratom) 2018/1046 (10) i den seneste ajourførte udgave (i det følgende benævnt »finansforordningen«), og forhøjet med eksterne formålsbestemte indtægter, der ikke stammer fra finansielle bidrag til Horisont Europa-programmet fra andre donorer (11).
 For så vidt angår eksterne formålsbestemte indtægter, der er tildelt Horisont Europa-programmet i henhold til artikel 3, stk. 1, i Rådets forordning (EU) 2020/2094 om oprettelse af et EU-genopretningsinstrument til støtte for genopretningen efter covid-19-krisen (12), skal denne stigning svare til de årlige bevillinger, der er anført i de dokumenter, der ledsager budgetforslaget, for så vidt angår Horisont Europa-programmet.
 5. Det indledende operationelle bidrag baseres på en fordelingsnøgle defineret som forholdet mellem Republikken Moldovas bruttonationalprodukt (BNP) i markedspriser og EU's BNP i markedspriser. De BNP'er i markedspriser, der finder anvendelse, fastsættes af Kommissionens særlige tjenestegrene på grundlag af de seneste statistiske data, der er tilgængelige for budgetberegningerne i året forud for det år, hvor den årlige betaling forfalder. Det indledende operationelle bidrag baseres i 2021 undtagelsesvist på BNP for 2019 i markedspriser. Bilag I indeholder tilpasninger til denne fordelingsnøgle.
 6. Det indledende operationelle bidrag beregnes ved at anvende den tilpassede fordelingsnøgle på de oprindelige forpligtelsesbevillinger, der er opført på Den Europæiske Unions endelige budget for det relevante år til finansiering af Horisont Europa-programmet, forhøjet i overensstemmelse med stk. 4 i denne artikel.
 7. Deltagelsesgebyret skal udgøre 4 % af det indledende årlige operationelle bidrag som beregnet i overensstemmelse med stk. 5 og 6 i denne artikel og indfases som fastsat i bilag I. Deltagelsesgebyret

type: contracts

jurisdiction: EU


text:
er ikke genstand for tilpasninger eller korrektioner med tilbagevirkende kraft.
 8. Det indledende operationelle bidrag for et år »N« kan op- eller nedjusteres med tilbagevirkende kraft i et eller flere efterfølgende år på grundlag af de budgetmæssige forpligtelser, der er indgået for forpligtelsesbevillingerne for det pågældende år N, forhøjet i overensstemmelse med stk. 4 i denne artikel, deres gennemførelse gennem retlige forpligtelser og deres frigørelser. Bilag I indeholder de detaljerede bestemmelser om gennemførelsen af denne artikel.
 9. Den Europæiske Union forsyner Republikken Moldova med oplysninger om sin finansielle deltagelse, som det fremgår af budget-, regnskabs-, resultat- og evalueringsrelaterede oplysninger indgivet til Den Europæiske Unions budget- og dechargemyndigheder vedrørende Horisont Europa-programmet. Disse oplysninger forelægges under behørig hensyntagen til Den Europæiske Unions og Republikken Moldovas fortroligheds- og databeskyttelsesregler og berører ikke de oplysninger, som Republikken Moldova har ret til at modtage i henhold til bilag III.
 10. Alle bidrag fra Republikken Moldova eller betalinger fra Den Europæiske Union og beregningen af beløb, der forfalder til betaling eller modtages, foretages i EUR.
 Artikel 4
 Automatisk korrektionsmekanisme
 1. En automatisk korrektionsmekanisme for Republikken Moldovas indledende operationelle bidrag for år N, som tilpasset i overensstemmelse med artikel 3, stk. 8, finder anvendelse og beregnes i år N+2. Den baseres på Republikken Moldovas og moldoviske retlige enheders resultater i de dele af Horisont Europa-programmet, der gennemføres ved hjælp af konkurrencetilskud, der finansieres med forpligtelsesbevillinger fra år N, som er forhøjet i overensstemmelse med artikel 3, stk. 4.
 Størrelsen af den automatiske korrektion beregnes ud fra forskellen mellem:
 a)
 de indledende beløb for de retlige forpligtelser for konkurrencetilskud, der faktisk er indgået med Republikken Moldova eller moldoviske retlige enheder, der finansieres ud fra forpligtelsesbevillinger for år N, som er forhøjet i overensstemmelse med artikel 3, stk. 4 og
 b)
 det tilsvarende operationelle bidrag for år N, som Republikken Moldova har betalt, som tilpasset i overensstemmelse med artikel 3, stk. 8, med undtagelse af ikke-interventionsomkostninger, der finansieres ud fra forpligtelsesbevillinger for år N, som er forhøjet i overensstemmelse med artikel 3, stk. 4.
 2. Hvis det beløb, der er omhandlet i stk. 1, uanset om beløbet er positivt eller negativt, overstiger 8 % af det tilsvarende indledende operationelle bidrag som justeret i henhold til artikel 3, stk. 8, korrigeres Republikken Moldovas indledende operationelle bidrag for år N. Det beløb, som Republikken Moldova skylder eller skal modtage som et supplerende bidrag til eller en reduktion af Republikken Moldovas bidrag i henhold til den automatiske korrektionsmekanisme, er det beløb, der overstiger denne tærskel på 8 %. Et beløb, der ligger under denne tærskel på 8 %, vil ikke blive taget i betragtning ved beregningen af det supplerende bidrag, der skal betales eller kompenseres for.
 3. De nærmere regler for den automatiske korrektionsmekanisme er fastsat i bilag I.
 Artikel 5
 Gensidighed
 1. Retlige enheder, der er etableret i Den Europæiske Union, kan deltage i Republikken Moldovas programmer og projekter svarende til Horisont Europa-programmet i overensstemmelse med Republikken Moldovas gældende nationale lovgivning.
 2. Bilag II indeholder en ikke-udtømmende liste over Republikken Moldovas


text:
tilsvarende programmer og projekter.
 3. Republikken Moldovas finansiering af retlige enheder, der er etableret i EU, er underlagt Republikken Moldovas gældende nationale lovgivning om driften af forsknings- og innovationsprogrammer og -projekter. Hvis der ikke ydes finansiering, kan retlige enheder, der er etableret i EU, deltage ved brug af egne midler.
 Artikel 6
 Åben videnskab
 Parterne skal gensidigt fremme og tilskynde til praksis med åben videnskab i deres programmer og projekter i overensstemmelse med reglerne i Horisont Europa-programmet og Republikken Moldovas gældende nationale lovgivning.
 Artikel 7
 Overvågning, evaluering og rapportering
 1. Uden at det berører Kommissionens, Det Europæiske Kontor for Bekæmpelse af Svigs (OLAF) og Den Europæiske Unions Revisionsrets ansvar for overvågning, evaluering og rapportering af Horisont Europa-programmet, overvåges Republikken Moldovas deltagelse i dette program løbende på grundlag af et partnerskab mellem Kommissionen og Republikken Moldova.
 2. Reglerne for forsvarlig økonomisk forvaltning, herunder finanskontrol, inddrivelse og andre foranstaltninger til bekæmpelse af svig i forbindelse med Den Europæiske Unions finansiering i henhold til denne aftale er fastsat i bilag III.
 Artikel 8
 Det fælles forsknings- og innovationsudvalg EU-Republikken Moldova
 1. Der nedsættes herved et fælles forsknings- og innovationsudvalg mellem EU og Republikken Moldova (i det følgende benævnt »fælles udvalg EU-Republikken Moldova«). Det fælles udvalg EU-Republikken Moldova har bl.a. følgende arbejdsopgaver:
 a)
 vurdere, evaluere og gennemgå gennemførelsen af denne aftale, navnlig:
 i)
 Republikken Moldovas retlige enheders deltagelse og resultater i Horisont Europa-programmet
 ii)
 graden af (gensidig) åbenhed over for retlige enheder, der er etableret i hver part, for at deltage i den anden parts programmer og projekter
 iii)
 gennemførelsen af mekanismen for finansielt bidrag og den automatiske korrektionsmekanisme i overensstemmelse med artikel 3 og 4
 iv)
 udveksling af oplysninger og undersøgelse af eventuelle spørgsmål om udnyttelse af resultater, herunder intellektuelle ejendomsrettigheder
 b)
 efter anmodning fra en af parterne drøfte restriktioner, som parterne anvender eller planlægger at anvende vedrørende adgang til deres respektive forsknings- og innovationsprogrammer, herunder aktioner vedrørende deres strategiske aktiver, interesser, uafhængighed eller sikkerhed
 c)
 undersøge, hvordan samarbejdet kan forbedres og udvikles
 i fællesskab drøfte de fremtidige retningslinjer og prioriteter for politikker vedrørende forskning og innovation og forskningsplanlægning af fælles interesse og
 d)
 udveksling af oplysninger om bl.a. ny lovgivning, afgørelser eller nationale forsknings- og innovationsprogrammer, der er relevante for gennemførelsen af denne aftale.
 2. Det fælles udvalg EU-Republikken Moldova, der består af repræsentanter for Den Europæiske Union og Republikken Moldova, vedtager selv sin forretningsorden.
 3. Det fælles udvalg EU-Republikken Moldova kan beslutte at nedsætte arbejdsgrupper/rådgivende organer på ad hoc-basis på ekspertniveau, som kan bistå med gennemførelsen af denne aftale.
 4. Det fælles udvalg EU-Republikken Moldova træder sammen mindst én gang om året og, når særlige omstændigheder kræver det, efter anmodning fra en af parterne. Møderne tilrettelægges og afholdes skiftevis af Den Europæiske Union og den nationale myndighed, som Republikken Moldovas regering har udpeget.
 5. Det fælles udvalg EU-Republikken Moldova udfører sine arbejdsopgaver løbende gennem udveksling af relevante oplysninger ved hjælp af et vilkårligt kommunikationsmiddel, navnlig i forbindelse med deltagelsen af/resultaterne for Republikken Moldovas retlige enheder. Det fælles udvalg EU-Republikken Moldova kan


text:
navnlig fuldføre sine arbejdsopgaver skriftligt, når der opstår behov herfor.
 Artikel 9
 Afsluttende bestemmelser
 1. Denne aftale træder i kraft den dag, hvor parterne meddeler hinanden, at de nødvendige interne procedurer til dette formål er gennemført.
 2. Aftalen finder anvendelse fra den 1. januar 2021. Den forbliver i kraft, så længe det er nødvendigt for alle de projekter, aktioner, aktiviteter eller dele heraf, der finansieres ved Horisont Europa-programmet, alle de foranstaltninger, der er nødvendige for at beskytte Den Europæiske Unions finansielle interesser, og afslutningen af alle de finansielle forpligtelser, der følger af gennemførelsen af denne aftale mellem parterne.
 3. Denne aftale anvendes midlertidigt i overensstemmelse med parternes respektive interne procedurer og lovgivning. Den foreløbige anvendelse begynder den dag, hvor parterne meddeler hinanden, at de nødvendige interne procedurer til dette formål er gennemført.
 4. Hvis Republikken Moldova underretter Kommissionen, der handler på Den Europæiske Unions vegne, om, at det ikke vil afslutte de interne procedurer, der er nødvendige for denne aftales ikrafttræden, ophører denne aftale med at finde midlertidig anvendelse på datoen for Kommissionens modtagelse af denne meddelelse, som dermed vil være ophørsdatoen i henhold til denne aftale.
 5. Anvendelsen af denne aftale kan suspenderes af Den Europæiske Union i tilfælde af en fuldstændig eller delvis manglende betaling af det finansielle bidrag, som Republikken Moldova skal betale i henhold til denne aftale.
 I tilfælde af manglende betaling, som kan bringe gennemførelsen og forvaltningen af Horisont Europa-programmet i alvorlig fare, sender Kommissionen en formel rykkerskrivelse. Hvis der ikke er foretaget betaling senest 20 arbejdsdage efter den formelle rykkerskrivelse, underretter Kommissionen Republikken Moldova om suspensionen af anvendelsen af denne aftale ved en formel notifikationsskrivelse, som træder i kraft 15 dage efter Republikken Moldovas modtagelse af denne skrivelse.
 Hvis anvendelsen af denne aftale suspenderes, er retlige enheder, der er etableret i Republikken Moldova, ikke berettigede til at deltage i tildelingsprocedurer, der endnu ikke er afsluttet, når suspensionen træder i kraft. En tildelingsprocedure anses for afsluttet, når der er indgået retlige forpligtelser som følge af proceduren.
 Suspensionen berører ikke de retlige forpligtelser, der er indgået med de retlige enheder, der er etableret i Republikken Moldova, inden suspensionen trådte i kraft. Denne aftale finder fortsat anvendelse på sådanne retlige forpligtelser.
 Den Europæiske Union underretter straks Republikken Moldova, når den har modtaget hele det skyldige finansielle bidrag. Suspensionen ophæves med øjeblikkelig virkning ved modtagelsen af denne underretning.
 Fra den dato, hvor suspensionen ophæves, er retlige enheder i Republikken Moldova igen berettigede til at deltage i tildelingsprocedurer, der iværksættes efter denne dato, og i tildelingsprocedurer, der er indledt inden denne dato, for hvilke fristerne for indgivelse af ansøgninger ikke er udløbet.
 6. Hver af parterne kan til enhver tid afslutte aftalen ved skriftligt at underrette den anden part om sin hensigt om at afslutte aftalen.
 Afslutningen træder i kraft tre kalendermåneder efter den dato, hvor den skriftlige meddelelse modtages. Den dato, hvor afslutningen træder i kraft, udgør afslutningsdatoen med henblik på denne aftale.
 7. Hvis denne aftale ophører med at finde midlertidig anvendelse i overensstemmelse med stk. 4


text:
i denne artikel eller afsluttes i overensstemmelse med stk. 6 i denne artikel, er parterne enige om, at:
 a)
 projekter, aktioner, aktiviteter eller dele heraf, for hvilke der er indgået retlige forpligtelser under den midlertidige anvendelse og/eller efter denne aftales ikrafttræden, og inden denne aftale ophører med at finde anvendelse eller afsluttes, fortsætter, indtil de er afsluttet på de betingelser, der er fastsat i denne aftale
 b)
 det årlige finansielle bidrag for år N, hvorunder denne aftale ophører med at finde midlertidig anvendelse eller afsluttes, betales fuldt ud i overensstemmelse med artikel 3. Det operationelle bidrag for år N justeres i overensstemmelse med artikel 3, stk. 8, og korrigeres i overensstemmelse med denne aftales artikel 4. Det deltagelsesgebyr, der betales for år N, må ikke justeres eller korrigeres og
 c)
 efter det år, hvor denne aftale ophører med at finde midlertidig anvendelse eller afsluttes, justeres de indledende operationelle bidrag, der er betalt for de år, hvor denne aftale fandt anvendelse, i overensstemmelse med artikel 3, stk. 8, og korrigeres automatisk i overensstemmelse med denne aftales artikel 4.
 Parterne afvikler efter fælles overenskomst alle andre konsekvenser af afslutningen eller ophøret af den midlertidige anvendelse af denne aftale.
 8. Aftalen kan kun ændres skriftligt efter fælles overenskomst mellem parterne. Ændringernes ikrafttræden følger samme procedure som den, der gælder for denne aftales ikrafttræden.
 9. Bilagene til denne aftale udgør en integrerende del af denne aftale.
 Denne aftale udfærdiges i to originaleksemplarer på engelsk og rumænsk, idet hver af disse tekster har samme gyldighed. I tilfælde af uoverensstemmelse har den engelske tekst forrang.
 Udfærdiget i Bruxelles den 27. oktober 2021 i to originaleksemplarer på rumænsk og engelsk.
 For Kommissionen på Den Europæiske Unions vegne
 Mariya GABRIEL
 Kommissær med ansvar for innovation, forskning, kultur, uddannelse og unge
 For Republikken Moldova
 Natalia GAVRILIȚA
 Premierminister
 (1) EUT L 260 af 30.8.2014, s. 4.
 (2) EUT L 260 af 30.8.2014, s. 619.
 (3) Denne aftale udgør og har samme retsvirkninger som aftalememorandummet i henhold til protokol I om en rammeaftale mellem Den Europæiske Union og Republikken Moldova om de generelle principper for Republikken Moldovas deltagelse i Unionens programmer.
 (4) Europa-Parlamentets og Rådets forordning (EU) 2021/695 af 28. april 2021 om oprettelse af Horisont Europa — rammeprogrammet for forskning og innovation — og om reglerne for deltagelse og formidling og om ophævelse af forordning (EU) nr. 1290/2013 og (EU) nr. 1291/2013 (EUT L 170 af 12.5.2021, s. 1).
 (5) Rådets afgørelse (EU) 2021/764 af 10. maj 2021 om særprogrammet til gennemførelse af Horisont Europa — rammeprogrammet for forskning og innovation, og om ophævelse af afgørelse 2013/743/EU (EUT L 167 I af 12.5.2021, s. 1).
 (6) Europa-Parlamentets og Rådets forordning (EU) 2021/819 af 20. maj 2021 om Det Europæiske Institut for Innovation og Teknologi (omarbejdning) (EUT L 189 af 28.5.2021, s. 61).
 (7) Europa-Parlamentets og Rådets afgørelse (EU) 2021/820 af 20. maj 2021 om den strategiske innovationsdagsorden for Det Europæiske Institut for Innovation og Teknologi (EIT) for 2021-2027: Styrkelse af Europas innovationstalent og -kapacitet og om ophævelse af afgørelse nr.


text:
1312/2013/EU (EUT L 189 af 28.5.2021, s. 91).
 (8) EU's restriktive foranstaltninger vedtages i henhold til artikel 29 i traktaten om Den Europæiske Union eller artikel 215 i traktaten om Den Europæiske Unions funktionsmåde.
 (9) Rådets forordning (EF) nr. 723/2009 af 25. juni 2009 om fællesskabsrammebestemmelser for et konsortium for en europæisk forskningsinfrastruktur (ERIC) (EUT L 206 af 8.8.2009, s. 1).
 (10) Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT L 193 af 30.7.2018, s. 1).
 (11) Dette omfatter navnlig ressourcer fra EU-genopretningsinstrumentet, som blev oprettet ved Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen (EUT L 433 I af 22.12.2020, s. 23).
 (12) EUT L 433 I af 22.12.2020, s. 23.
 BILAG I
 Regler for Republikken Moldovas finansielle bidrag til Horisont Europa-programmet (2021-2027)
 I. Beregning af Republikken Moldovas operationelle bidrag
 1.
 Republikken Moldovas finansielle bidrag til Horisont Europa-programmet fastsættes årligt i forhold til og som supplement til det beløb, der hvert år er til rådighed i EU-budgettet til forpligtelsesbevillinger, der er nødvendige til forvaltning, gennemførelse og drift af Horisont Europa-programmet, og som er forhøjet i overensstemmelse med i denne aftales artikel 3, stk. 4.
 2.
 Det i denne aftales artikel 3, stk. 7, omhandlede deltagelsesgebyr indfases som følger:
 —
 2021: 0,5 %
 —
 2022: 1 %
 —
 2023: 1,5 %
 —
 2024: 2 %
 —
 2025: 2,5 %
 —
 2026: 3 %
 —
 2027: 4 %.
 3.
 I overensstemmelse med denne aftales artikel 3, stk. 5, beregnes det indledende operationelle bidrag, som Republikken Moldova skal betale for sin deltagelse i Horisont Europa-programmet, for de respektive regnskabsår ved at anvende en tilpasning af fordelingsnøglen.
 Fordelingsnøglen tilpasses som følger:
 Contribution Key Adjusted = Contribution Key × Coefficient
 Den koefficient, der anvendes til ovennævnte beregning til justering af fordelingsnøglen, er 0,10.
 4.
 I overensstemmelse med denne aftales artikel 3, stk. 8, foretages den første tilpasning vedrørende budgetgennemførelsen for år N i år N+1, hvor det indledende operationelle bidrag for år N op- eller nedjusteres med forskellen mellem:
 a)
 et justeret bidrag beregnet ved at anvende fordelingsnøglen justeret ud fra år N med summen af:
 i)
 beløbet for de budgetmæssige forpligtelser, der er indgået på grundlag af forpligtelsesbevillinger, der er godkendt til år N inden for rammerne af det vedtagne EU-budget, og forpligtelsesbevillinger svarende til genopførte frigørelser og
 ii)
 eventuelle forpligtelsesbevillinger baseret på eksterne formålsbestemte indtægter, der ikke hidrører fra andre donorers finansielle bidrag til Horisont Europa-programmet, og som var disponible ved udgangen af år N (1). For eksterne formålsbestemte indtægter, der er tildelt Horisont Europa i henhold til artikel 3, stk. 1, i Rådets forordning (EU) 2020/2094 om oprettelse af et EU-genopretningsinstrument til støtte for genopretningen efter covid-19-krisen


text:
(2), anvendes de årlige vejledende beløb i FFR-programmeringen til beregning af det justerede bidrag
 b)
 og det indledende operationelle bidrag for år N.
 Fra år N+2 og hvert efterfølgende år, indtil alle budgetforpligtelser, der finansieres under forpligtelsesbevillinger med oprindelse i år N, der er forhøjet i overensstemmelse med denne aftales artikel 3, stk. 4, er betalt eller frigjort, og senest tre år efter afslutningen af Horisont Europa-programmet, beregner EU en justering af det operationelle bidrag for år N ved at reducere Republikken Moldovas operationelle bidrag med det beløb, der fremkommer ved at anvende den justerede fordelingsnøgle for år N på frigørelser, der hvert år er indgået på forpligtelser for år N, og som er finansieret over EU-budgettet eller ved genopførte frigørelser.
 Hvis de beløb, der stammer fra eksterne formålsbestemte indtægter for år N (for at medtage forpligtelsesbevillinger og, for så vidt angår beløb i henhold til Rådets forordning (EU) 2020/2094, de årlige vejledende beløb i FFR-programmeringen) og ikke stammer fra finansielle bidrag til Horisont Europa-programmet fra andre donorer, annulleres, reduceres Republikken Moldovas operationelle bidrag med det beløb, der fremkommer ved at anvende fordelingsnøglen justeret for år N på det annullerede beløb.
 II. Automatisk korrektion af Republikken Moldovas operationelle bidrag
 1.
 Ved beregningen af den automatiske korrektion, der er omhandlet i denne aftales artikel 4, gælder følgende procedurer:
 a)
 »Konkurrencetilskud« betyder tilskud, der tildeles gennem indkaldelser af forslag, hvor de endelige modtagere kan udpeges på tidspunktet for beregningen af den automatiske korrektion. Finansiel støtte til tredjeparter som defineret i finansforordningens artikel 204 er udelukket.
 b)
 Når der indgås en retlig forpligtelse med et konsortium, er de beløb, der anvendes til at fastlægge de indledende beløb for den retlige forpligtelse, de akkumulerede beløb, der er tildelt modtagere, som er moldoviske enheder, i overensstemmelse med tilskudsaftalens vejledende budgetfordeling.
 c)
 Alle beløb i retlige forpligtelser, der svarer til konkurrencetilskud, fastsættes ved hjælp af Kommissionens elektroniske system eCorda og hentes den anden onsdag i februar i år N+2.
 d)
 Ved »ikke-interventionsomkostninger« forstås omkostninger under programmet, bortset fra konkurrencetilskud, herunder støtteudgifter, programspecifik administration og andre aktioner (3).
 e)
 Beløb, som tildeles internationale organisationer såsom retlige enheder, der er den endelige støttemodtager (4), betragtes som ikke-interventionsomkostninger.
 2.
 Mekanismen anvendes som følger:
 a)
 Automatiske korrektioner for år N i forbindelse med gennemførelsen af forpligtelsesbevillinger for år N, forhøjet i overensstemmelse med denne aftales artikel 3, stk. 4, anvendes på grundlag af data for år N og år N+1 fra eCorda som omhandlet i dette bilags afsnit II, stk. 1, litra c), i år N+2, efter at eventuelle tilpasninger i overensstemmelse med denne aftales artikel 3, stk. 8, er blevet anvendt på Republikken Moldovas bidrag til Horisont Europa-programmet. Det beløb, der tages i betragtning, er beløbet for konkurrencetilskuddene, som der foreligger oplysninger om på tidspunktet for beregningen af korrektionen.
 b)
 Fra år N+2 og frem til 2029 beregnes størrelsen af den automatiske korrektion for år N ved at tage forskellen mellem:
 i)
 det samlede beløb for de konkurrencetilskud, der er tildelt Republikken Moldova eller moldoviske retlige enheder som forpligtelser


text:
indgået på budgetbevillinger for år N og
 ii)
 Republikken Moldovas justerede operationelle bidrag for år N multipliceret med forholdet mellem:
 A.
 beløbet for konkurrencetilskud, der ydes over forpligtelsesbevillinger for år N, forhøjet i overensstemmelse med denne aftales artikel 3, stk. 4, og
 B.
 summen af alle godkendte budgetmæssige forpligtelsesbevillinger for år N, inkl. ikke-interventionsomkostninger.
 III. Betaling af Republikken Moldovas finansielle bidrag, betaling af justeringerne af Republikken Moldovas operationelle bidrag og betaling af den automatiske korrektion af Republikken Moldovas operationelle bidrag
 1.
 Kommissionen meddeler snarest muligt og senest i forbindelse med den første indkaldelse af midler i regnskabsåret følgende oplysninger til Republikken Moldova:
 a)
 de beløb i forpligtelsesbevillinger i EU-budgettet, der endeligt vedtages for det pågældende år for de budgetposter, der dækker Republikken Moldovas deltagelse i Horisont Europa-programmet, og som i givet fald er forhøjet i overensstemmelse med denne aftales artikel 3, stk. 4
 b)
 beløbet for det deltagelsesgebyr, der er omhandlet i denne aftales artikel 3, stk. 7
 c)
 gennemførelsen af forpligtelsesbevillinger svarende til regnskabsår N, som er forhøjet i overensstemmelse med denne aftales artikel 3, stk. 4, og frigørelsesniveauet, fra år N+1 for gennemførelsen af Horisont Europa-programmet
 d)
 størrelsen af de forpligtelser, der er indgået til fordel for moldoviske retlige enheder, opdelt efter det tilsvarende år for budgetbevillingerne og forpligtelsernes samlede omfang, for den del af Horisont Europa-programmet, hvor sådanne oplysninger er nødvendige for, at den automatiske korrektion kan beregnes.
 Kommissionen fremlægger på grundlag af sit budgetforslag et overslag over oplysninger for det følgende år i henhold til litra a) og b) hurtigst muligt og senest den 1. september i regnskabsåret.
 2.
 Kommissionen sender senest i april og juni i hvert regnskabsår Republikken Moldova en indkaldelse af midler på et beløb svarende til Republikken Moldovas bidrag i henhold til denne aftale.
 Hver indkaldelse af midler skal indeholde bestemmelser om, at seks tolvtedele af Republikken Moldovas bidrag skal betales senest 30 dage efter, at indkaldelsen af midler er udsendt.
 Kommissionen sender en enkelt indkaldelse af midler i denne aftales første gennemførelsesår senest 60 dage efter aftalens undertegnelse.
 3.
 Hvert år fra og med 2023 skal indkaldelsen af midler også afspejle størrelsen af den automatiske korrektion, der finder anvendelse på det operationelle bidrag, der er betalt for år N-2.
 Indkaldelsen af midler, der udsendes senest i april, kan også omfatte justeringer af Republikken Moldovas finansielle bidrag til gennemførelsen, forvaltningen og driften af det eller de tidligere rammeprogram(mer) for forskning og innovation, som Republikken Moldova deltog i.
 For hvert af regnskabsårene 2028, 2029 og 2030 skal det beløb, der fremkommer ved den automatiske korrektion af de operationelle bidrag, som Republikken Moldova har betalt i 2026 og 2027, eller ved de tilpasninger, der er foretaget i henhold til i denne aftales artikel 3, stk. 8, betales til eller af Republikken Moldova.
 4.
 Republikken Moldova skal betale sit finansielle bidrag under denne aftale i overensstemmelse med punkt III i dette bilag. Hvis Republikken Moldova overskrider betalingsfristen, sender Kommissionen en formel rykkerskrivelse. Ved enhver forsinkelse af indbetalingen af det finansielle bidrag betaler Republikken Moldova morarenter


text:
af det udestående beløb fra forfaldsdagen.
 Rentesatsen for fordringer, der ikke er betalt på forfaldsdagen, er den sats, som Den Europæiske Centralbank pr. den første kalenderdag i forfaldsmåneden anvender på sine væsentligste refinansieringstransaktioner, og som offentliggøres i Den Europæiske Unions Tidende, serie C, forhøjet med halvandet procentpoint.
 (1) Dette omfatter navnlig ressourcer fra EU-genopretningsinstrumentet, som blev oprettet ved Rådets forordning (EU) 2020/2094 af 14. december 2020 om oprettelse af et EU-genopretningsinstrument til støtte for genopretningen efter covid-19-krisen (EUT L 433 I af 22.12.2020, s. 23).
 (2) EUT L 433 I af 22.12.2020, s. 23.
 (3) Andre aktioner omfatter bl.a. indkøb, priser, finansielle instrumenter, Det Fælles Forskningscenters direkte aktioner, abonnementer (OECD, EUREKA, IPEEC, IEA osv.), eksperter (evaluatorer, overvågning af projekter) osv.
 (4) Internationale organisationer vil kun blive betragtet som ikke-interventionsomkostninger, hvis de er endelige støttemodtagere. Dette gælder ikke, hvis en international organisation er koordinator for et projekt (fordeling af midler til andre koordinatorer).
 BILAG II
 Liste over Republikken Moldovas tilsvarende programmer og projekter
 Følgende ikke-udtømmende liste betragtes som programmer og projekter svarende til Horisont Europa-programmet i Republikken Moldova:
 —
 Statslige programmer
 —
 Teknologioverførsels- og innovationsprogrammer
 —
 Bilaterale og multilaterale programmer
 —
 Postdoktorale programmer.
 BILAG III
 Forsvarlig økonomisk forvaltning
 Beskyttelse af finansielle interesser og inddrivelse
 Artikel 1
 Gennemgange og revisioner
 1. Den Europæiske Union har ret til i overensstemmelse med gældende retsakter fra en eller flere EU-institutioner eller -organer og som angivet i relevante aftaler og/eller kontrakter at gennemføre tekniske, videnskabelige, finansielle eller andre former for gennemgange og revisioner hos enhver fysisk person eller retlig enhed, der er hhv. bosiddende eller etableret i Republikken Moldova samt modtager EU-midler, og enhver tredjepart, der er involveret i gennemførelsen af EU-midler og er bosiddende eller etableret i Republikken Moldova. Sådanne gennemgange og revisioner kan foretages af ansatte hos Den Europæiske Unions institutioner og organer, navnlig Kommissionen og Den Europæiske Revisionsret, eller af andre personer, som er bemyndiget hertil af Kommissionen.
 2. Ansatte hos Den Europæiske Unions institutioner og organer, navnlig Kommissionen og Den Europæiske Revisionsret, og de øvrige personer, der er bemyndiget hertil af Kommissionen, skal have passende adgang til arbejdssteder, arbejder og dokumenter (både i elektronisk form og på papir) samt alle nødvendige informationer til at udføre sådanne revisioner, herunder ret til at få udleveret en fysisk/elektronisk kopi af og uddrag fra ethvert dokument eller indholdet af ethvert datamedium, som den reviderede fysiske eller juridiske person eller den reviderede tredjepart er i besiddelse af.
 3. Republikken Moldova må ikke forhindre eller rejse særlige hindringer for adgangsretten i Republikken Moldova og for adgangen til lokaler for ansatte og andre personer, der er omhandlet i stk. 2, på grund af udøvelsen af deres opgaver som omhandlet i denne artikel.
 4. Gennemgange og revisioner kan foretages (også efter suspensionen af denne aftales anvendelse i henhold til dens artikel 9, stk. 5, og efter den midlertidige anvendelse ophører eller afsluttes) på de betingelser, der er fastsat i en eller flere af Den Europæiske Unions institutioners eller organers gældende retsakter, og som fastsat i relevante aftaler og/eller kontrakter vedrørende


text:
enhver retlig forpligtelse til gennemførelse af Den Europæiske Unions budget, som Den Europæiske Union har indgået inden den dato, hvor anvendelsen af denne aftale i henhold til dens artikel 9, stk. 5, suspenderes, den midlertidige anvendelse ophører eller denne aftale afsluttes.
 Artikel 2
 Bekæmpelse af uregelmæssigheder og svig samt andre strafbare handlinger, der skader Unionens finansielle interesser
 1. Kommissionen og Det Europæiske Kontor for Bekæmpelse af Svig (OLAF) bemyndiges til at foretage administrative undersøgelser på Republikken Moldovas område, herunder kontrol og inspektion på stedet. Disse undersøgelser gennemføres i overensstemmelse med de vilkår og betingelser, der er fastsat i en eller flere af EU-institutionernes gældende retsakter.
 2. Republikken Moldovas kompetente myndigheder meddeler inden for en rimelig tidsfrist Kommissionen eller OLAF alle oplysninger eller mistanke om uregelmæssigheder, svig eller anden ulovlig aktivitet, der skader EU's finansielle interesser.
 3. Der kan foretages kontrol og inspektion på stedet hos enhver fysisk person eller retlig enhed, der er hhv. bosiddende eller etableret i Republikken Moldova, og som modtager EU-midler, samt hos enhver tredjepart, der er involveret i gennemførelsen af EU-midler og er bosiddende eller etableret i Republikken Moldova.
 4. Kommissionen eller OLAF forbereder og gennemfører kontrol og inspektion på stedet i nært samarbejde med den af den moldoviske regering udpegede kompetente moldoviske myndighed. Den udpegede myndighed underrettes i god tid om kontrollens og inspektionens indhold, formål og retsgrundlag, således at den kan yde den fornødne bistand. Med henblik herpå kan de kompetente moldoviske myndigheder deltage i kontrollen og inspektionen på stedet.
 5. Efter anmodning fra de moldoviske myndigheder kan kontrollen og inspektionen på stedet gennemføres i fællesskab med Kommissionen eller OLAF.
 6. Kommissionens ansatte og OLAF's personale skal have adgang til alle de oplysninger og dokumentation, herunder computerdata, vedrørende de pågældende operationer, der er nødvendige for en korrekt gennemførelse af kontrollen og inspektionen på stedet. De skal navnlig kunne kopiere relevante dokumenter.
 7. Hvis personen, enheden eller en anden tredjepart modsætter sig kontrol eller inspektion på stedet, yder de moldoviske myndigheder i overensstemmelse med de nationale love og bestemmelser Kommissionen eller OLAF bistand, for at de kan udføre den kontrol og inspektion på stedet, som de er blevet pålagt. Denne bistand omfatter, at der træffes passende forholdsregler i henhold til national ret, navnlig for at sikre bevismateriale.
 8. Kommissionen eller OLAF underretter de moldoviske myndigheder om resultatet af kontrollen eller inspektionen. Navnlig meddeler Kommissionen eller OLAF så hurtigt som muligt Republikken Moldovas kompetente myndighed alle oplysninger om uregelmæssigheder eller mistanke om uregelmæssigheder, som de har fået kendskab til under gennemførelsen af kontrollen eller inspektionen på stedet.
 9. Uden at det berører anvendelsen af Republikken Moldovas lovgivning, kan Kommissionen pålægge juridiske eller fysiske personer i Republikken Moldova, der deltager i gennemførelsen af et program eller en aktivitet, administrative foranstaltninger og sanktioner i overensstemmelse med Den Europæiske Unions lovgivning.
 10. Med henblik på en korrekt gennemførelse af denne artikel udveksler Kommissionen eller OLAF og Republikken Moldovas kompetente myndigheder regelmæssigt oplysninger og, efter anmodning fra en af parterne i denne aftale, rådfører sig med hinanden.
 11. For at


text:
fremme et effektivt samarbejde og en effektiv udveksling af oplysninger med OLAF udpeger Republikken Moldova et kontaktpunkt.
 12. Udvekslingen af oplysninger mellem Kommissionen eller OLAF og Republikken Moldovas kompetente myndigheder finder sted under behørig hensyntagen til fortrolighedskravene. Personoplysninger, der indgår i udvekslingen af oplysninger, beskyttes i overensstemmelse med gældende regler.
 13. De moldoviske myndigheder samarbejder med Den Europæiske Anklagemyndighed for at sætte den i stand til at opfylde sin pligt til at efterforske og retsforfølge gerningsmænd og medskyldige til strafbare handlinger, der skader Den Europæiske Unions finansielle interesser, i overensstemmelse med gældende lovgivning.
 Artikel 3
 Inddrivelse og tvangsfuldbyrdelse
 1. Afgørelser, der vedtages af Kommissionen, og som pålægger juridiske eller fysiske personer, bortset fra stater, en forpligtelse til at betale en pengeydelse i forbindelse med krav, der hidrører fra Horisont Europa-programmet, kan tvangsfuldbyrdes i Republikken Moldova. Fuldbyrdelsespåtegning skal efter en prøvelse, der kun omfatter ægtheden af det pågældende fuldbyrdelsesgrundlag, påføres af den nationale myndighed, som Republikken Moldovas regering har udpeget. Republikken Moldovas regering meddeler Kommissionen og Den Europæiske Unions Domstol sin udpegede nationale myndighed. I overensstemmelse med artikel 4 har Europa-Kommissionen ret til at anmelde sådanne eksigible afgørelser direkte til personer, der har ophold i, og retlige enheder, der er etableret i Republikken Moldova. Tvangsfuldbyrdelsen finder sted efter moldovisk ret og moldoviske retsplejeregler.
 2. Domme og kendelser afsagt af Den Europæiske Unions Domstol i medfør af en voldgiftsbestemmelse i en kontrakt eller aftale i forbindelse med EU-programmer, -aktiviteter, -aktioner eller -projekter skal kunne tvangsfuldbyrdes i Republikken Moldova på samme måde som Kommissionens afgørelser som omhandlet i stk. 1.
 3. Den Europæiske Unions Domstol har kompetence til at prøve lovligheden af den i stk. 1 omhandlede afgørelse vedtaget af Kommissionen og til at udsætte tvangsfuldbyrdelsen heraf. Det henhører dog under Republikken Moldovas domstoles kompetence at prøve klager over påståede uregelmæssigheder i gennemførelsen af tvangsfuldbyrdelser.
 Artikel 4
 Kommunikation og udveksling af oplysninger
 Den Europæiske Unions institutioner og organer, der er involveret i gennemførelsen af Horisont Europa-programmet eller i kontrollen med dette program, har ret til at kommunikere direkte, herunder gennem elektroniske udvekslingssystemer, med enhver fysisk person eller retlig enhed, der er hhv. bosiddende eller etableret i Republikken Moldova, og som modtager EU-midler, samt enhver tredjepart, der er involveret i gennemførelsen af EU-midler og er bosiddende eller etableret i Republikken Moldova. Sådanne personer, enheder og parter kan direkte forelægge Den Europæiske Unions institutioner og organer al den relevante information og dokumentation, som de er forpligtet til at forelægge i henhold til Den Europæiske Unions lovgivning, der finder anvendelse på EU-programmet, og de kontrakter eller aftaler, der er indgået med henblik på gennemførelse af det pågældende program.


text:
 Avis juridique important
 |
 21995D0302(10)
 Afgørelse truffet af Det Blandede EØS-Udvalg nr. 10/95 den 27. januar 1995 om ændring af bilag XVII (Intellektuel ejendomsret) til EØS-aftalen
 EF-Tidende nr. L 047 af 02/03/1995 s. 0030 - 0030
 AFGØRELSE TRUFFET AF DET BLANDEDE EØS-UDVALG Nr. 10/95 den 27. januar 1995 om ændring af bilag XVII (Intellektuel ejendomsret) til EØS-aftalen DET BLANDEDE EØS-UDVALG HAR -under henvisning til aftalen om Det Europæiske Økonomiske Samarbejdsområde som tilpasset ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen« særlig artikel 98, ogud fra følgende betragtninger:Bilag XVII til aftalen blev ændret ved afgørelse nr. 7/94 truffet af Det Blandede EØS-Udvalg den 21. marts 1994 om ændring af protokol 47 og visse bilag til EØS-aftalen (1);Rådets beslutning 94/373/EF af 27. juni 1994 om udvidelse af den retlige beskyttelse af halvlederprodukters topografi til at omfatte personer fra Amerikas Forenede Stater (2) skal indarbejdes i aftalen -TRUFFET FØLGENDE AFGØRELSE:Artikel 1 Følgende nye punkt indsættes efter punkt 3. e) (Rådets beslutning 94/4/EF) i bilag XVII til aftalen:»3.f) 394 D 0373: Rådets beslutning 94/373/EF af 27. juni 1994 om udvidelse af den retlige beskyttelse af halvlederprodukters topografi til at omfatte personer fra Amerikas Forenede Stater (EFT nr. L 170 af 5. 7. 1994, s. 34)«.Artikel 2 Teksterne til beslutning 94/373/EF på islandsk og norsk, som er knyttet til de respektive sproglige udgaver af denne afgørelse, er autentiske.Artikel 3 Denne afgørelse træder i kraft den 1. februar 1995, forudsat at alle de meddelelser, der kræves i henhold til aftalens artikel 103, stk. 1, er givet til Det Blandede EØS-Udvalg.Artikel 4 Denne afgørelse offentliggøres i EØS-afsnittet af og EØS-tillægget til De Europæiske Fællesskabers Tidende.Udfærdiget i Bruxelles, den 27. januar 1995.På Det Blandede EØS-Udvalgs vegneG. J. L. AVERYFormand(1) EFT nr. L 160 af 28. 6. 1994, s. 1.(2) EFT nr. L 170 af 5. 7. 1994, s. 34.


text:
 Avis juridique important
 |
 21997A1104(03)
 Aftale mellem Det Europæiske Fællesskab og Republikken Cypern om etablering af et samarbejde på ungdomsområdet inden for rammerne af tredje fase af Ungdom for Europa- programmet
 EF-Tidende nr. L 299 af 04/11/1997 s. 0035 - 0040
 AFTALE mellem Det Europæiske Fællesskab og Republikken Cypern om etablering af et samarbejde på ungdomsområdet inden for rammerne af tredje fase af Ungdom for Europa-programmet DET EUROPÆISKE FÆLLESSKAB,på den ene side, ogREPUBLIKKEN CYPERN,på den anden side,ER -ud fra følgende betragtninger:Med Europa-Parlamentets og Rådets afgørelse nr. 818/95/EF af 14. marts 1995 (1) er tredje fase af Ungdom for Europa-programmet (»Ungdom for Europa-programmet«) blevet vedtaget;i afgørelse nr. 818/95/EF er det fastsat i artikel 7, at Ungdom for Europa-programmet står åbent for Cypern;Cyperns deltagelse i Ungdom for Europa-programmet udgør et vigtigt skridt i Cyperns strategi forud for tiltrædelsen;især vil et samarbejde mellem Fællesskabet og Cypern med sigte på at virkeliggøre de mål, der er fastsat i Ungdom for Europa-programmet i sammenhæng med de tværnationale samarbejdsaktiviteter, der omfatter Fællesskabet og Cypern, i sig selv kunne øge virkningen af de forskellige aktioner, der gennemføres i henhold til dette program, og udvide omfanget af udvekslinger af unge i Fællesskabet og på Cypern;de kontraherende parter forventer følgelig at drage gensidig fordel af Cyperns deltagelse i Ungdom for Europa-programmet;et vellykket samarbejde inden for dette område indebærer, at de kontraherende parter forpligter sig til en yderligere indsats for at fremme den europæiske dimension inden for ungdomsområdet -BLEVET ENIGE OM FØLGENDE:Artikel 1 Samarbejdsområdet Der etableres et samarbejde mellem Fællesskabet og Cypern inden for alle de aktionsområder i Ungdom for Europa-programmet, som er anført i bilaget til afgørelse nr. 818/95/EF, med undtagelse af aktion D.Medmindre andet er fastsat i denne aftale, gælder der inden for hvert af områderne de samme betingelser for cypriotiske organisationer og enkeltpersoner som for organisationer og enkeltpersoner fra Fællesskabets medlemsstater.Artikel 2 Aktionernes mål og indhold Målsætningerne for og indholdet af de aktioner, der skal gennemføres i Ungdom for Europa-programmet, er fastlagt i afgørelse nr. 818/95/EF, særlig artikel 3 og 4 og bilaget til afgørelsen.Artikel 3 Organisationer og unge, der er støtteberettigede Det afgøres efter bestemmelserne i afgørelse nr. 818/95/EF, herunder artikel 4, hvilke organisationer og unge på Cypern, der er støtteberettigede.Artikel 4 Procedurer Støtteberettigede organisationer og unge på Cypern deltager i Ungdom for Europa-programmet i henhold til de betingelser og regler, der er fastlagt i afgørelse nr. 818/95/EF.De betingelser, der gælder for indsendelse, evaluering, udvælgelse af ansøgninger samt alle andre foranstaltninger svarer til de betingelser, der gælder for organisationer og unge i Fællesskabet.For at sikre en fællesskabsdimension i Ungdom for Europa-programmet kræves det, at tværnationale projekter og aktiviteter, som Cypern har foreslået, skal omfatte et minimum af partnere fra Fællesskabets medlemsstater. Dette minimum fastlægges inden for rammerne af programmets gennemførelse under hensyntagen til de forskellige aktiviteters beskaffenhed, antallet af partnere i et givet projekt og antallet af lande, som deltager i programmet. Projekter og aktiviteter, hvor kun Cypern og EFTA-stater, der er medlemmer af EØS, eller andre tredjelande deltager - herunder lande med en associeringsaftale


text: med Fællesskabet, for hvem deltagelse i Ungdom for Europa-programmet står åbent - er ikke berettiget til finansiel støtte fra Fællesskabet.Artikel 5 Nationale strukturer Cypern sørger for de nødvendige strukturer og mekanismer på nationalt niveau og tager alle andre skridt, der er nødvendige for at sikre en national koordinering og gennemførelse af Ungdom for Europa-programmet i overensstemmelse med artikel 5 i afgørelse nr. 818/95/EF.Artikel 6 Finansielle bestemmelser Til dækning af udgifter i forbindelse med deltagelsen i Ungdom for Europa-programmet betaler Cypern hvert år et bidrag til De Europæiske Fællesskabers almindelige budget i overensstemmelse med de vilkår og bestemmelser, der er fastlagt i bilaget, som udgør en integreret del af denne aftale.Artikel 7 Den Blandede Komité 1. Der nedsættes en blandet komité.2. Den Blandede Komité består dels af repræsentanter for Fællesskabet, dels af repræsentanter for Cypern.3. Den Blandede Komité er ansvarlig for gennemførelsen af denne aftale.4. Efter anmodning fremsat af en af parterne udveksler de kontraherende parter oplysninger og rådfører sig i Den Blandede Komité om de aktiviteter, der er omfattet af denne aftale, og de finansielle aspekter i forbindelse hermed.5. Den Blandede Komité handler i enighed.6. Den Blandede Komité mødes efter anmodning fremsat af en af de kontraherende parter i overensstemmelse med de i forretningsordenen fastsatte betingelser.Artikel 8 Koordinationsmøder Repræsentanterne for Fællesskabet i Den Blandede Komité tager de nødvendige skridt for at sikre koordination mellem gennemførelsen af denne aftale og de afgørelser, der træffes i Fællesskabet med henblik på gennemførelsen af Ungdom for Europa-programmet. For at lette denne koordination og med forbehold af de procedurer, der er fastlagt i artikel 6 i afgørelse nr. 818/95/EF, opfordres repræsentanter for Cypern til at deltage i de koordineringsmøder, der afholdes forud for de faste Ungdom for Europa-udvalgsmøder. Cypern informeres af Kommissionen om disse faste møders resultater.Artikel 9 Fri bevægelighed De kontraherende parter bestræber sig på at lette fri bevægelighed og ophold for de unge og for andre støtteberettigede personer, der rejser mellem Cypern og Det Europæiske Fællesskab for at deltage i de aktiviteter, der omfattes af denne aftale.Artikel 10 Overvågning, evaluering og rapporter Med forbehold af Kommissionens og Revisionsrettens ansvar for overvågning og evaluering af programmet i henhold til artikel 9 i afgørelse nr. 818/95/EF, overvåges Cyperns deltagelse i Ungdom for Europa-programmet til stadighed af Kommissionen og Cypern i fællesskab. Cypern skal til Kommissionen for De Europæiske Fællesskaber udarbejde en beskrivelse af de nationale foranstaltninger, Cypern har gennemført i forbindelse med programmet, som støtte for Kommissionen, når denne udarbejder rapporter om de erfaringer, man har høstet under gennemførelsen af programmet. Cypern deltager i alle andre specifikke aktiviteter, som Fællesskabet træffer beslutning om i den forbindelse.Artikel 11 Sprogbrug Der anvendes et af de officielle sprog i Fællesskabet i forbindelse med ansøgningsproces, kontrakter, rapporter, der skal indsendes, samt andre administrative arrangementer inden for rammerne af Ungdom for Europa-programmet.Artikel 12 Områder Denne aftale gælder på den ene side for de områder, hvor traktaten om oprettelse af Det Europæiske Fællesskab finder anvendelse, og på de betingelser, der er fastlagt i traktaten, og på den anden side på Republikken


text: Cyperns område.Artikel 13 Varighed 1. Denne aftale indgås for et tidsrum svarende til Ungdom for Europa-programmet (indtil 31. december 1999).2. I tilfælde af revision af Ungdom for Europa-programmet kan denne aftale genforhandles eller opsiges. Cypern skal underrettes om en revision af programmet senest en måned efter vedtagelsen heraf. Inden for de efterfølgende to måneder kan begge kontraherende parter anmode om en genforhandling eller en opsigelse af denne aftale. I tilfælde af aftalens ophør forhandles praktiske ordninger i forbindelse med løbende forpligtelser mellem de kontraherende parter.3. Hver af de kontraherende parter kan til enhver tid anmode om en revision af denne aftale. Hertil kræves, at der fremsættes en anmodning til den anden kontraherende part. De kontraherende parter kan pålægge Den Blandede Komité at behandle anmodningen og om nødvendigt at udarbejde en henstilling til dem, især med henblik på indledning af forhandlinger.Artikel 14 Ikrafttrædelse Denne aftale træder i kraft den første dag i den måned, der følger de kontraherende parters meddelelse om, at de respektive procedurer er afsluttet.Artikel 15 Aftalens sprog Denne aftale udfærdiges i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk og tysk, idet hver af disse tekster har samme gyldighed.Hecho en Bruselas, el veinticinco de julio de mil novecientos noventa y siete.Udfærdiget i Bruxelles, den femogtyvende juli nitten hundrede og syvoghalvfems.Geschehen zu Brüssel am fünfundzwanzigsten Juli neunzehnhundertsiebenundneunzig. ̧ãéíå óôéò ÂñõîÝëëåò, óôéò åßêïóé ðÝíôå Éïõëßïõ ÷ßëéá åííéáêüóéá åíåíÞíôá åðôÜ.Done at Brussels on the twenty-fifth day of July in the year one thousand nine hundred and ninety-seven.Fait à Bruxelles, le vingt-cinq juillet mil neuf cent quatre-vingt-dix-sept.Fatto a Bruxelles, addì venticinque luglio millenovecentonovantasette.Gedaan te Brussel, de vijfentwintigste juli negentienhonderd zevenennegentig.Feito em Bruxelas, em vinte e cinco de Julho de mil novecentos e noventa e sete.Tehty Brysselissä kahdentenakymmenentenäviidentenä päivänä heinäkuuta vuonna tuhatyhdeksänsataayhdeksänkymmentäseitsemän.Som skedde i Bryssel den tjugofemte juli nittonhundranittiosju.Por la Comunidad EuropeaFor Det Europæiske FællesskabFür die Europäische GemeinschaftÃéá ôçí ÅõñùðáúêÞ ÊïéíüôçôáFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaPå Europeiska gemenskapens vägnar>REFERENCE TIL EN FILM>Por la República de ChipreFor Republikken CypernFür die Republik ZypernÃéá ôç Äçìïêñáôßá ôçò ÊýðñïõFor the Republic of CyprusPour la république de ChyprePer la Repubblica di CiproVoor de Republiek CyprusPela República de ChipreKyproksen tasavallan puolestaPå Republiken Cyperns vägnar>REFERENCE TIL EN FILM>(1) EFT L 87 af 20. 4. 1995, s. 1.BILAG Finansielle bestemmelser 1. Cypern skal hvert år yde et bidrag til De Europæiske Fællesskabers almindelige budget for at dække den støtte eller anden finansielle hjælp fra Ungdom for Europa-programmet, der tildeles cyprioter eller det nationale agentur, Cypern har etableret i overensstemmelse med artikel 5 i afgørelse nr. 818/95/EF. Dette bidrag vil udgøre:130 000 ECU i 1997 for deltagelse i aktion A 1 (udveksling af unge og unges mobilitet) og B 1 (støtte til aktion A 1);230 000 ECU i 1998 og 280 000 ECU i 1999 for deltagelse i alle programmets aktioner med undtagelse af aktion D.I det enkelte budgetår må det samlede støttebeløb, der modtages af cyprioter og det nationale agentur på Cypern fra programmet, ikke


text: overstige ovenstående bidrag.Såfremt det samlede beløb er mindre end bidraget, vil Kommissionen for De Europæiske Fællesskaber overføre saldoen til det følgende budgetår, og det vil blive trukket fra det følgende års bidrag. Hvis der ved programmets afslutning er et overskud, vil dette beløb blive tilbagebetalt til Cypern.2. Ud over det i punkt 1 omtalte bidrag betaler Cypern i 1997 9 000 ECU, i 1998 16 000 ECU og i 1999 20 000 ECU for at dække supplerende administrationsudgifter i forbindelse med Kommissionens forvaltning af programmet, som skyldes Cyperns deltagelse. Disse beløb vil ikke være omfattet af bestemmelserne omtalt i punkt 1, tredje afsnit.3. Den gældende finansforordning for De Europæiske Fællesskabers almindelige budget finder blandt andet anvendelse på forvaltningen af Cyperns bidrag.Ved hvert års begyndelse, første gang 1997, eller umiddelbart efter at denne aftale er trådt i kraft, sender Kommissionen til Cypern en anmodning om indbetaling, svarende til Cyperns bidrag som anført i ovenstående punkt 1 og 2.Dette bidrag vil være anført i ecu og indbetales på en ecu-bankkonto tilhørende Kommissionen.Cypern betaler sin andel senest tre måneder efter anmodningen om indbetaling. Enhver forsinkelse ved indbetaling af bidrag medfører, at Cypern skal betale renter af det skyldige beløb fra indbetalingsfristens udløb. Rentesatsen er den sats, som Den Europæiske Fond for Monetært Samarbejde (EFMS) anvender i sine transaktioner i ecu (1), forhøjet med 1,5 procentpoint.4. Hvis det er nødvendigt at tage hensyn til en udvikling eller udbygning af programmet, kan Den Blandede Komité tilpasse Cyperns bidrag som anført i ovenstående punkt 1 og 2.(1) Satsen offentliggøres hver måned i De Europæiske Fællesskabers Tidende - C-numrene.


text:
 Avis juridique important
 |
 22001A1227(05)
 Tillægsprotokol om tilpasning af handelsaspekterne i interimsaftalen mellem det Europæiske Fællesskab på den ene side og den Tidligere Jugoslaviske Republik Makedonien på den anden side for at tage hensyn til resultatet af forhandlingerne mellem parterne om gensidige præferenceindrømmelser for visse vine, gensidig anerkendelse, beskyttelse og kontrol af vinbetegnelser og gensidig anerkendelse, beskyttelse og kontrol af betegnelser for spiritus og aromatiserede drikkevarer
 EF-Tidende nr. L 342 af 27/12/2001 s. 0027 - 0028
 Tillægsprotokolom tilpasning af handelsaspekterne i interimsaftalen mellem Det Europæiske Fællesskab på den ene side og Den Tidligere Jugoslaviske Republik Makedonien på den anden side for at tage hensyn til resultatet af forhandlingerne mellem parterne om gensidige præferenceindrømmelser for visse vine, gensidig anerkendelse, beskyttelse og kontrol af vinbetegnelser og gensidig anerkendelse, beskyttelse og kontrol af betegnelser for spiritus og aromatiserede drikkevarerDET EUROPÆISKE FÆLLESSKAB, i det følgende benævnt "Fællesskabet",på den ene side, ogDEN TIDLIGERE JUGOSLAVISKE REPUBLIK MAKEDONIEN, i det følgende benævnt "Den Tidligere Jugoslaviske Republik Makedonien",på den anden side,i det følgende benævnt "de kontraherende parter",SOM TAGER I BETRAGTNING, at stabiliserings- og associeringsaftalen mellem De Europæiske Fællesskaber og deres medlemsstater på den ene side og Den Tidligere Jugoslaviske Republik Makedonien på den anden side blev undertegnet ved brevveksling den 9. april 2001 i Luxembourg,SOM TAGER I BETRAGTNING, at der i henhold til artikel 27, stk. 4, i stabiliserings- og associeringsaftalen bør indledes forhandlinger om en vin og spiritusaftale,SOM TAGER I BETRAGTNING, at en interimsaftale, som sikrer udvikling af handelsforbindelser ved etablering af et kontraktmæssigt forhold, og som gennemfører bestemmelserne i stabiliserings- og associeringsaftalen om handel og ledsageforanstaltninger, trådte i kraft den 1. juni 2001. I interimsaftalens artikel 14, stk. 4, gentages forpligtelsen til at indgå en aftale om vin og spiritus,SOM TAGER I BETRAGTNING, at der på dette grundlag er ført og afsluttet forhandlinger mellem de kontraherende parter,SOM TAGER I BETRAGTNING, at aftalen om vin og spiritus bør integreres inden for rammerne af interimsaftalen i form af en protokol for at sikre sammenhæng i den overordnede stabiliseringsproces,SOM TAGER I BETRAGTNING, at denne protokol om vin og spiritus bør træde i kraft den 1. januar 2002,SOM TAGER I BETRAGTNING, at det med henblik herpå er nødvendigt at gennemføre denne protokols bestemmelser hurtigst muligt,SOM ØNSKER at forbedre betingelserne for markedsføring af vin, spiritus og aromatiserede drikkevarer på deres respektive markeder under iagttagelse af principperne om kvalitet, gensidig interesse og gensidighed,SOM TAGER HENSYN TIL begge kontraherende parters interesse i den gensidige beskyttelse og kontrol af vinbetegnelser og betegnelser for spiritus og aromatiserede drikkevarer,ER BLEVET ENIGE OM FØLGENDE BESTEMMELSER:Artikel 1Denne protokol omfatter følgende:1) en aftale om gensidige preferencehandelsindrømmelser for visse vine (bilag I til protokollen),2) en aftale om gensidig anerkendelse, beskyttelse og kontrol af vinbetegnelser (bilag II til protokollen),3) en aftale om gensidig anerkendelse, beskyttelse og kontrol af betegnelser for spiritus og aromatiserede drikkevarer (bilag III til protokollen).De fortegnelser, der er omhandlet i artikel 5 i den aftale, der er nævnt i nr. 2), og i artikel 5 i den aftale, der er nævnt i nr. 3), opstilles på et


text: senere tidspunkt og godkendes efter proceduren i henholdsvis artikel 13 og 14 i disse aftaler.Artikel 2Denne protokol og bilagene hertil udgør en integrerende del af interimsaftalen.Artikel 3Denne protokol godkendes af Fællesskabet og Den Tidligere Jugoslaviske Republik Makedonien i henhold til deres respektive procedurer. De kontraherende parter træffer de nødvendige foranstaltninger til gennemførelse af protokollen.De kontraherende parter underretter hinanden om gennemførelsen af de tilsvarende procedurer i henhold til stk. 1.Artikel 4Med forbehold af afslutningen af de i artikel 3 omhandlede procedurer træder denne protokol i kraft den 1. januar 2002 og anvendes fra samme dato.Artikel 5Denne protokol er udfærdiget i to eksemplarer på hvert af de kontraherende parters officielle sprog, idet hver af disse tekster har samme gyldighed.


text:
 11.8.2009
 DA
 Den Europæiske Unions Tidende
 L 207/12
 AFGØRELSE
 Nr. 1/2009 TRUFFET AF DEN BLANDEDE KOMMISSION EF-EFTA OM FÆLLES FORSENDELSE
 af 31. juli 2009
 om ændring af konventionen af 20. maj 1987 om en fælles forsendelsesprocedure
 (2009/606/EF)
 DEN BLANDEDE KOMMISSION HAR —
 under henvisning til konventionen af 20. maj 1987 om en fælles forsendelsesprocedure (1) (i det følgende benævnt »konventionen«), særlig artikel 15, stk. 3, litra a), og
 ud fra følgende betragtninger:
 (1)
 Konventionen fastsætter specifikke foranstaltninger, navnlig for så vidt angår sikkerhedsstillelse, med hensyn til varer, der frembyder øget risiko for svig under en forsendelse. Bilag I til tillæg I til konventionen indeholder en liste over sådanne varer.
 (2)
 Den regelmæssige revision af listen i bilag I til tillæg I til konventionen, der er foretaget i henhold til artikel 1 i nævnte tillæg på grundlag af oplysninger fra de kontraherende parter, har vist, at visse varer, som er opført på denne liste, ikke længere anses for at frembyde øget risiko for svig. Andre varer bør derimod tilføjes på listen. Listen bør derfor tilpasses i overensstemmelse hermed —
 TRUFFET FØLGENDE AFGØRELSE:
 Artikel 1
 Bilag I til tillæg I til konventionen affattes som anført i bilaget til denne afgørelse.
 Artikel 2
 Denne afgørelse finder anvendelse fra den 1. januar 2009.
 Udfærdiget i Oslo, den 31. juli 2009.
 På den blandede kommissions vegne
 Bjørn RØSE
 Formand
 (1) EFT L 226 af 13.8.1987, s. 2.
 BILAG
 »BILAG I
 VARER, DER FREMBYDER ØGET RISIKO FOR SVIG
 (jf. artikel 1, stk. 3, i tillæg I)
 1
 2
 3
 4
 5
 HS-kode
 Varebeskrivelse
 Mindstemængder
 Kode for følsomme varer (1)
 Minimumssats for enkeltkaution
 0207 12
 0207 14
 Kød og spiselige slagtebiprodukter, frosset, af fjerkræ henhørende under pos. 0105, af høns af arten Gallus domesticus
 3 000 kg
 —
 1701 11
 Rør-og roesukker samt kemisk ren saccharose, i fast form
 7 000 kg
 —
 1701 12
 —
 1701 91
 —
 1701 99
 —
 2208 20
 Spiritus, likør og andre spiritusholdige drikkevarer
 5 hl
 2 500 EUR/hl ren alkohol
 2208 30
 2208 40
 2208 50
 2208 60
 2208 70
 ex ex 2208 90
 1
 2402 20
 Cigaretter med indhold af tobak
 35 000 stk.
 120 EUR/1 000 stk.
 2403 10
 Røgtobak, også med indhold af tobakserstatning, uanset mængdeforholdet
 35 kg
 —
 (1) Når forsendelsesdataene udveksles ved hjælp af elektroniske databehandlingsteknikker, og HS-koden ikke er tilstrækkelig til entydigt at identificere varerne i kolonne 2, skal både koden for følsomme varer i kolonne 4 og HS-koden i kolonne 1 anvendes.«


text:
 27.12.2019
 DA
 Den Europæiske Unions Tidende
 L 333/3
 PROTOKOL
 til gennemførelse af fiskeripartnerskabsaftalen mellem Den Demokratiske Republik São Tomé og Príncipe og Det Europæiske Fællesskab
 Artikel 1
 Principper
 1. Formålet med denne protokol er at sikre gennemførelsen af fiskeripartnerskabsaftalen mellem Den Demokratiske Republik São Tomé og Príncipe og Det Europæiske Fællesskab (i det følgende benævnt »aftalen«).
 Denne protokol indeholder et bilag og tillæg, som udgør en integrerende del heraf.
 2. Den Europæiske Union (i det følgende benævnt »Unionen« eller »EU«) og Den Demokratiske Republik São Tomé og Príncipe (i det følgende benævnt »São Tomé og Príncipe«) (i det følgende under ét benævnt »parterne«) forpligter sig til at fremme ansvarligt fiskeri i São Tomé og Príncipes fiskerizone efter princippet om ikkeforskelsbehandling.
 São Tomé og Príncipe forpligter sig til at anvende de samme tekniske foranstaltninger og bevarelsesforanstaltninger for alle udenlandske industrielle tunfiskerflåder, der fisker i dets fiskerizone, med henblik på at bidrage til god fiskeriforvaltning.
 3. Parterne forpligter sig til at sikre, at denne protokol gennemføres i overensstemmelse med artikel 9 i partnerskabsaftalen mellem på den ene side medlemmerne af Gruppen af Stater i Afrika, Vestindien og Stillehavet og på den anden side Det Europæiske Fællesskab og dets medlemsstater (1), i den seneste affattelse, (i det følgende benævnt »Cotonou-aftalen«) om de væsentlige elementer vedrørende menneskerettighederne, de demokratiske principper og retsstatsprincippet og det grundlæggende princip om god forvaltningspraksis.
 4. Parterne forpligter sig til at fremme bæredygtig udvikling og en bæredygtig og sund forvaltning af miljøet.
 5. Parterne forpligter sig til at offentliggøre og udveksle oplysninger om enhver aftale, der gør det muligt for udenlandske fartøjer at sejle ind i São Tomé og Príncipes fiskerizone, og oplysninger om den deraf følgende fiskeriindsats, antallet af udstedte tilladelser og fangster.
 6. I overensstemmelse med aftalens artikel 6 må EU-fartøjer kun fiske i São Tomé og Príncipes fiskeriområde, hvis de er i besiddelse af en fiskeritilladelse, der er udstedt i henhold til denne protokol og efter de nærmere bestemmelser i bilaget til denne protokol.
 Artikel 2
 Fiskerimuligheder
 1. Fra startdatoen for denne protokols midlertidige anvendelse og for en periode på fem år fastsættes EU-fartøjernes fiskerimuligheder i henhold til aftalens artikel 5 med henblik på at tillade fangst af stærkt vandrende arter (arter opført i bilag I til De Forenede Nationers havretskonvention af 1982, navnlig tun, sværdfisk og hvidtippet haj), bortset fra de arter, som er beskyttet eller forbudt af Den Internationale Kommission for Bevarelse af Tunfiskebestanden i Atlanterhavet (ICCAT).
 2. Fiskerimulighederne tildeles for:
 a)
 28 notfartøjer til tunfiskeri, og
 b)
 6 langlinefartøjer med flydeline.
 3. Denne artikels stk. 1 og 2 finder anvendelse med forbehold af denne protokols artikel 6, 7 og 9.
 Artikel 3
 Finansiel modydelse — betalingsbetingelser
 1. Den finansielle modydelse, der er omhandlet i aftalens artikel 7, fastsættes for den i denne protokols artikel 2 omhandlede periode til 4 200 000 EUR.
 2. Den finansielle modydelse, der er omhandlet i stk. 1, omfatter:
 a)
 et årligt beløb på 400 000 EUR for adgang til São Tomé og Príncipes fiskerizone svarende til en referencemængde


text:
på 8 000 ton pr. år, og
 b)
 et specifikt beløb på 440 000 EUR pr. år til støtte for gennemførelsen af São Tomé og Príncipes fiskeripolitik.
 3. De anslåede gebyrer, der i løbet af et år er genereret af aktiviteter, som udføres af fartøjer, der har fået tilladelse i henhold til denne protokol, beregnet på grundlag af den i stk. 2, litra a), fastsatte referencemængde, skal gennemsnitligt udgøre 560 000 EUR.
 4. Denne artikels stk. 2 finder anvendelse med forbehold af artikel 4, 6, 7 og 9 i denne protokol og artikel 12 og 13 i aftalen.
 5. Den finansielle modydelse, der er omhandlet i stk. 2, betales af Unionen i årlige rater på 840 000 EUR i hele denne protokols gyldighedsperiode, svarende til summen af de årlige beløb, der er omhandlet i stk. 2, litra a) og b).
 6. Hvis EU-fartøjernes samlede fangster i São Tomé og Príncipes farvande overstiger den årlige referencemængde, der er fastsat i stk. 2, litra a), forhøjes den årlige finansielle modydelse med 50 EUR pr. ton yderligere fangst.
 7. Betalingen for yderligere fangster finder sted, efter at der er opnået enighed om de endelige opgørelser, jf. kapitel II, afdeling 2, i bilaget. Det årlige beløb, som Unionen skal betale for yderligere fangster, kan dog ikke overstige det dobbelte af beløbet i stk. 2, litra a). Hvis det beløb, Unionen skylder for sådanne yderligere fangster, overstiger det dobbelte af det årlige beløb, der er omhandlet i stk. 2, litra a), betales det overskydende beløb det følgende år.
 8. Den i stk. 2, litra a), omhandlede finansielle modydelse betales senest 90 dage efter datoen for denne protokols midlertidige anvendelse for det første år og senest på årsdagen for denne protokols midlertidige anvendelse i de følgende år.
 9. Myndighederne i São Tomé og Príncipe har enekompetence med hensyn til anvendelsen af den finansielle modydelse, der er omhandlet i stk. 2, litra a), i overensstemmelse med principperne for forsvarlig økonomisk forvaltning.
 10. Den finansielle modydelse indbetales på statslige konti på følgende måde: det i stk. 2, litra a), omhandlede bidrag indbetales på en konto, som statskassen har oprettet i São Tomé og Príncipes centralbank det i stk. 2, litra b), og det i stk. 7 omhandlede særlige bidrag indbetales på fiskeriudviklingsfondens konto og opføres på budgettet. São Tomé og Príncipes myndigheder sender hvert år bankoplysningerne for kontiene til Europa-Kommissionen.
 Artikel 4
 Sektorstøtte
 1. Sektorstøtten inden for rammerne af denne protokol skal bidrage til gennemførelsen af den nationale fiskeristrategi og udviklingen af i São Tomé og Príncipes maritime økonomi. Den har til formål at fremme en bæredygtig forvaltning af fiskeressourcerne og udviklingen af sektoren, navnlig gennem:
 a)
 forbedring af tilsynet med og overvågningen og kontrollen af fiskeriaktiviteter
 b)
 forbedring af den videnskabelige viden om fiskebestande
 c)
 forbedring af fiskevarernes kvalitet
 d)
 støtte til udvikling af ikkeindustrielt fiskeri
 e)
 styrkelse af det internationale samarbejde
 f)
 støtte til udvikling af akvakultur.
 2. Parterne aftaler i den blandede komité, jf. aftalens artikel 9, (i det følgende benævnt »den blandede komité«) senest


text:
tre måneder efter påbegyndelsen af den midlertidige anvendelse af protokollen et flerårigt sektorprogram og gennemførelsesbestemmelser hertil, navnlig:
 a)
 de årlige og flerårige retningslinjer for, hvordan den i denne protokols artikel 3, stk. 2, litra b), omhandlede særlige finansielle modydelse skal anvendes
 b)
 de årlige og flerårige mål, der skal nås, for at bidrage til et bæredygtigt og ansvarligt fiskeri under hensyntagen til prioriteterne i São Tomé og Príncipes fiskeripolitik
 c)
 kriterier og procedurer for årlig evaluering af resultaterne.
 3. Hvis der foretages ændringer af de mål og foranstaltninger, der er indeholdt i det årlige eller flerårige sektorprogram, skal dette på forhånd meddeles Kommissionen. Hvis sidstnævnte gør indsigelse, kan sagen forelægges for den blandede komité, så den kan tage stilling til den foreslåede ændring med henblik på parternes godkendelse, eventuelt via brevveksling.
 4. Hvert år foretager parterne en evaluering af resultaterne af gennemførelsen af det flerårige sektorprogram på grundlag af en skriftlig rapport fra São Tomé og Príncipes myndigheder. Hvis evalueringen viser, at opfyldelsen af målene ikke er i overensstemmelse med programmeringen, eller hvis den blandede komité anser gennemførelsen for at være utilstrækkelig, kan betalingen af den finansielle modydelse revideres eller suspenderes.
 5. Betalingen af den finansielle modydelse genoptages efter samråd og overenskomst mellem parterne, så snart den blandede komité finder, at de fremskridt, der er gjort med hensyn til gennemførelsen, er tilfredsstillende, eventuelt via brevveksling. Betalingen af den særlige finansielle modydelse, der er omhandlet i artikel 3, stk. 2, litra b), kan dog ikke finde sted efter en periode på seks måneder efter denne protokols udløb.
 Artikel 5
 Videnskabeligt og teknisk samarbejde om ansvarligt fiskeri
 1. I denne protokols anvendelsesperiode, forpligter Unionen og São Tomé og Príncipe sig til at samarbejde om at overvåge fiskeressourcernes tilstand i São Tomé og Príncipes fiskerizone.
 2. Parterne forpligter sig til at fremme samarbejdet om ansvarligt fiskeri, for så vidt angår den centralafrikanske region.
 3. Parterne forpligter sig til at respektere alle henstillinger og afgørelser vedtaget af ICCAT.
 4. I overensstemmelse med aftalens artikel 4, på basis af henstillinger og afgørelser vedtaget af ICCAT og i lyset af den bedste foreliggende videnskabelige rådgivning holder parterne samråd i den blandede komité vedrørende eventuelle foranstaltninger med henblik på en bæredygtig forvaltning af de fiskearter, som er omfattet af denne protokol, og vedrørende EU-fiskerfartøjernes fiskeri.
 5. For at sikre en god forvaltning og bevarelse af hajer er parterne enige om at sikre en nøje overvågning af fangsterne af disse arter gennem udveksling af fangstdata i overensstemmelse med kapitel III i bilaget. Den blandede komité vedtager efter behov yderligere forvaltningsforanstaltninger for at skabe en bedre ramme for langlineflådens aktiviteter.
 6. Parterne samarbejder om at styrke mekanismerne til kontrol, overvågning og bekæmpelse af ulovligt, urapporteret og ureguleret fiskeri i São Tomé og Príncipe.
 Artikel 6
 Revision af fiskerimuligheder og tekniske foranstaltninger
 1. De i artikel 2 omhandlede fiskerimuligheder kan revideres af den blandede komité, hvis en sådan revision er i overensstemmelse med den bæredygtige forvaltning af de fiskearter, der er omfattet af denne protokol.
 2. I så fald skal


text:
den finansielle modydelse, der er omhandlet i artikel 3, stk. 2, litra a), justeres pro rata temporis, og ændringerne anføres i denne protokol.
 3. Den blandede komité kan undersøge og, hvis det er nødvendigt, efter fælles aftale tilpasse eller ændre bestemmelserne om betingelserne for fiskeri samt de tekniske gennemførelsesforanstaltninger i denne protokol.
 Artikel 7
 Nye fiskerimuligheder
 1. For fiskeri, der ikke er omfattet af denne protokol, kan São Tomé og Príncipes myndigheder anmode Unionen om at overveje muligheden for et sådant fiskeri. Hvis der ikke foreligger tilstrækkelige oplysninger om bestandenes tilstand, aftaler parterne betingelserne for gennemførelsen af et forsøgstogt under hensyntagen til den bedste videnskabelige rådgivning, der er forelagt videnskabelige eksperter hos parterne.
 2. På baggrund af disse resultater og hvis Unionen udtrykker sin interesse for dette fiskeri, holder parterne samråd i den blandede komité, før São Tomé og Príncipes myndigheder måtte give sin godkendelse. Parterne aftaler i givet fald betingelserne for de nye fiskerimuligheder og ændrer om nødvendigt protokollen.
 Artikel 8
 Landingsincitamenter og fremme af samarbejde mellem økonomiske aktører
 1. Parterne samarbejder om at forbedre mulighederne for landing af fangster i São Tomé og Príncipes havne.
 2. São Tomé og Príncipe bestræber sig på at fastlægge en strategi og incitamenter til at fremme landinger. Som led i denne strategi forsøger EU-flåden at lande en del af sin fangst, navnlig bifangst.
 3. Parterne bestræber sig på at skabe gunstige betingelser for fremme af tekniske, økonomiske og handelsmæssige forbindelser mellem virksomheder og at fremme en ramme, der styrker udviklingen af handel og investeringer.
 Artikel 9
 Suspension af denne protokols gennemførelse
 1. Gennemførelsen af denne protokol kan suspenderes på initiativ af en af parterne, hvis et eller flere af følgende forhold påvises:
 a)
 unormale omstændigheder, jf. aftalens artikel 2, litra h), gør det umuligt at fiske i São Tomé og Príncipes fiskerizone
 b)
 hvis der sker væsentlige ændringer i fastlæggelsen og gennemførelsen af den ene eller anden parts fiskeripolitik, som berører denne protokol
 c)
 en af parterne konstaterer overtrædelser af afgørende dele af menneskerettighederne, jf. Cotonou-aftalens artikel 9, efter proceduren i nævnte aftales artikel 8 og 96
 d)
 Unionens betaling af den finansielle modydelse, jf. artikel 3, stk. 2, litra a), udebliver af andre årsager end dem, der fastsættes i nærværende artikel
 e)
 hvis der opstår en alvorlig og uløst tvist mellem parterne om anvendelsen eller fortolkningen af denne protokol.
 2. For at denne protokols anvendelse kan suspenderes, skal den part, der ønsker en suspension, meddele dette skriftligt senest tre måneder inden datoen for suspensionens ikrafttræden.
 3. I tilfælde af suspension fortsætter parterne med at holde samråd for at finde en mindelig løsning på tvisten. Når en sådan løsning er fundet, anvendes denne protokol på ny, og den finansielle modydelse nedsættes forholdsmæssigt og pro rata temporis, efter hvor længe denne protokols anvendelse har været suspenderet.
 Artikel 10
 Gældende lovgivning
 1. EU-fiskerfartøjer fisker i São Tomé og Príncipes farvande efter gældende lovgivning i São Tomé og Príncipe, medmindre andet er bestemt i aftalen eller i denne protokol.
 2. São Tomé og Príncipes myndigheder


text:
underretter Unionen om enhver ændring af gældende lovgivning eller vedtagelse af ny lovgivning, som berører fiskerisektoren. Ændringerne gælder for EU-fartøjerne senest 60 dage efter den pågældende underretning.
 3. Europa-Kommissionen underretter São Tomé og Príncipes myndigheder om enhver ændring af gældende lovgivning eller vedtagelse af ny lovgivning, som berører den eksterne EU-flådes fiskeriaktiviteter.
 Artikel 11
 Elektronisk udveksling af oplysninger
 1. São Tomé og Príncipe og Unionen forpligter sig til at gøre de IT-systemer, der er nødvendige for den elektroniske udveksling af alle oplysninger og alle dokumenter i forbindelse med aftalens gennemførelse, funktionsdygtige og vedligeholde dem.
 2. Den elektroniske udgave af et dokument er under alle omstændigheder sidestillet med papirudgaven.
 3. São Tomé og Príncipe og Unionen underretter straks hinanden om enhver funktionsfejl i IT-systemerne. Oplysninger og dokumenter vedrørende aftalens gennemførelse fremsendes i så tilfælde automatisk ved hjælp af en alternativ kommunikationsform.
 Artikel 12
 Oplysningers fortrolighed
 1. São Tomé og Príncipe og Unionen forpligter sig til altid at behandle alle persondata om EU-fartøjer og deres fiskeri, der indsamles som led i aftalen, i overensstemmelse med principperne om fortrolighed og databeskyttelse.
 2. Parterne sørger for, at kun aggregerede data om fiskeri i São Tomé og Príncipes farvande gøres offentligt tilgængelige i overensstemmelse med de relevante ICCAT-bestemmelser.
 3. Data, der kan betragtes som fortrolige, må kun anvendes af de kompetente myndigheder med henblik aftalens gennemførelse og i forbindelse med forvaltning, kontrol og overvågning af fiskeriet.
 4. Den blandede komité kan fastsætte passende sikkerhedsforanstaltninger og klageadgang for Unionens overførsel af personoplysninger i overensstemmelse med Europa-Parlamentets og Rådets forordning (EU) 2016/679 (2) (generel forordning om databeskyttelse).
 Artikel 13
 Anvendelsesperiode
 Denne protokol finder anvendelse i en periode på fem år fra tidspunktet for dens midlertidige anvendelse i henhold til artikel 15, medmindre den opsiges i overensstemmelse med artikel 14.
 Artikel 14
 Opsigelse
 1. Ved opsigelse af denne protokol skal den part, der ønsker at opsige denne protokol, mindst seks måneder inden den dato, hvor opsigelsen træder i kraft, skriftligt meddele den anden sin hensigt om at opsige protokollen.
 2. Efter en opsigelsesmeddelelse som omhandlet i stk. 1 indleder parterne samråd.
 Artikel 15
 Midlertidig anvendelse
 Denne protokol anvendes midlertidigt fra datoen for undertegnelsen.
 Artikel 16
 Ikrafttræden
 Denne protokol træder i kraft på den dato, hvor parterne giver hinanden notifikation om, at de nødvendige procedurer for dens ikrafttræden er afsluttet.
 Съставено в Брюксел на деветнадесети декември две хиляди и деветнадесета година.
 Hecho en Bruselas, el diecinueve de diciembre de dos mil diecinueve.
 V Bruselu dne devatenáctého prosince dva tisíce devatenáct.
 Udfærdiget i Bruxelles den nittende december to tusind og nitten.
 Geschehen zu Brüssel am neunzehnten Dezember zweitausendneunzehn.
 Kahe tuhande üheksateistkümnenda aasta detsembrikuu üheksateistkümnendal päeval Brüsselis.
 Έγινε στις Βρυξέλλες, στις δέκα εννέα Δεκεμβρίου δύο χιλιάδες δεκαεννέα.
 Done at Brussels on the nineteenth day of December in the year two thousand and nineteen.
 Fait à Bruxelles, le dix-neuf décembre deux mille dix-neuf.
 Sastavljeno u Bruxellesu devetnaestog prosinca godine dvije tisuće devetnaeste.
 Fatto a Bruxelles, addì diciannove dicembre duemiladiciannove.
 Briselē, divi tūkstoši deviņpadsmitā gada deviņpadsmitajā decembrī.
 Priimta du tūkstančiai devynioliktų metų gruodžio


text:
devynioliktą dieną Briuselyje.
 Kelt Brüsszelben, a kétezer-tizenkilencedik év december havának tizenkilencedik napján.
 Magħmul fi Brussell, fid-dsatax-il jum ta’ Diċembru fis-sena elfejn u dsatax.
 Gedaan te Brussel, negentien december tweeduizend negentien.
 Sporządzono w Brukseli dnia dziewiętnastego grudnia roku dwa tysiące dziewiętnastego.
 Feito em Bruxelas, em dezanove de dezembro de dois mil e dezanove.
 Întocmit la Bruxelles la nouăsprezece decembrie două mii nouăsprezece.
 V Bruseli devätnásteho decembra dvetisícdevätnásť.
 V Bruslju, dne devetnajstega decembra leta dva tisoč devetnajst.
 Tehty Brysselissä yhdeksäntenätoista päivänä joulukuuta vuonna kaksituhattayhdeksäntoista.
 Som skedde i Bryssel den nittonde december år tjugohundranitton.
 (1) EFT L 317 af 15.12.2000, s. 3.
 (2) Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
 BILAG
 BETINGELSERNE FOR EU-FARTØJERS FISKERI I SÃO TOMÉ OG PRÍNCIPES FISKERIZONE
 KAPITEL I
 GENERELLE BESTEMMELSER
 1. Udpegning af den kompetente myndighed
 Med henblik på anvendelsen af dette bilag, og medmindre andet er fastsat, forstås ved enhver henvisning til en kompetent myndighed i henholdsvis Unionen og São Tomé og Príncipe følgende:
 a)
 for Unionen: Europa-Kommissionen, i givet fald via EU-delegationen med ansvar for São Tomé og Príncipe
 b)
 for São Tomé og Príncipe: fiskeridirektoratet i ministeriet med ansvar for fiskeri.
 2. Fiskerizone
 EU-fartøjer, der fisker i henhold til denne protokol, kan fiske i São Tomé og Príncipes eksklusive økonomiske zone med undtagelse af de zoner, der er forbeholdt ikkeindustrielt og halvindustrielt fiskeri.
 Koordinaterne for den eksklusive økonomiske zone er dem, der blev meddelt De Forenede Nationer den 7. maj 1998.
 São Tomé og Príncipe underretter straks Unionen om enhver ændring af fiskerizonen.
 3. Zoner med forbud mod sejlads og fiskeri
 Al fiskeri uden undtagelse er forbudt i den zone, der udnyttes i fællesskab af São Tomé og Príncipe og Nigeria. Koordinaterne for denne zone er anført i tillæg 1.
 4. Bankkonto
 Inden denne protokol træder i kraft, giver São Tomé og Príncipe Unionen nærmere oplysninger om, hvilken bankkonto eller hvilke bankkonti de beløb, som fiskerfartøjerne skal betale i henhold til aftalen, skal indsættes på. Omkostningerne i forbindelse med bankoverførslerne betales af rederne.
 5. Kontaktpunkter
 Parterne underretter hinanden om deres respektive kontaktpunkter, som gør det muligt at udveksle oplysninger om denne protokols gennemførelse, navnlig om spørgsmål vedrørende udveksling af samlede data om fangster og fiskeriindsatser, procedurer vedrørende fiskeritilladelser og gennemførelse af sektorstøtten.
 6. Arbejdssprog
 Parterne er enige om, at arbejdssprogene for møderne i forbindelse med gennemførelsen af denne protokol så vidt muligt skal være portugisisk og fransk.
 KAPITEL II
 FISKERITILLADELSER
 Med henblik på anvendelsen af dette bilag har begrebet »fiskeritilladelse« samme betydning som begrebet »fiskerilicens« i São Tomé og Príncipes lovgivning.
 AFSNIT 1
 Gældende procedurer
 1. Forudsætninger for opnåelse af fiskeritilladelser
 Kun EU-fartøjer, der opfylder visse betingelser, kan få udstedt en fiskeritilladelse i São Tomé og Príncipes fiskerizone.
 For at et EU-fartøj kan fiske i São Tomé og Príncipe, må rederen, fartøjsføreren og selve fartøjet ikke have


text:
forbud mod at fiske der. Fiskerfartøjerne må ikke have noget mellemværende med São Tomé og Príncipes myndigheder forstået på den måde, at fiskerfartøjerne skal have opfyldt alle tidligere indgåede forpligtelser i forbindelse med deres fiskeri i São Tomé og Príncipe i henhold til de fiskeriaftaler, der er indgået med Unionen. De skal derudover opfylde Europa-Parlamentets og Rådets forordning (EU) 2017/2403 (1) om en bæredygtig forvaltning af de eksterne fiskerflåder.
 2. Ansøgning om fiskeritilladelse
 Unionens kompetente myndigheder indgiver elektronisk senest 15 arbejdsdage før datoen for den ønskede gyldighedsperiodes begyndelse en ansøgning for hvert fartøj, der ønsker at fiske i henhold til denne protokol, til São Tomé og Príncipes ministerium med ansvar for fiskeri, med kopi til EU-delegationen med ansvar for São Tomé og Príncipe.
 Ansøgninger sendes til São Tomé og Príncipes ministerium med ansvar for fiskeri på en formular som angivet i tillæg 2.
 Sammen med hver ansøgning om fiskeritilladelse indsendes følgende dokumenter:
 a)
 bevis for betaling af det faste forskud og af det faste bidrag for observatører for tilladelsens gyldighedsperiode
 b)
 et nyere farvefoto af fartøjet, set fra siden
 c)
 en kopi af fartøjets registreringsattest
 d)
 ethvert andet dokument, der kræves i henhold til de gældende nationale bestemmelser alt efter fartøjstype, og som São Tomé og Príncipe har givet underretning om i den blandede komité.
 Den faste årlige afgift indbetales på den samme konto hos statskassen som den, der anvendes til den i denne protokols artikel 3, stk. 2, litra a), omhandlede finansielle modydelse.
 Afgiften inkluderer alle nationale og lokale skatter og afgifter bortset fra havneafgifter og udgifter til serviceydelser.
 Målarterne skal angives tydeligt i hver ansøgning om fiskeritilladelse.
 Ansøgningen om fiskeritilladelse kan omfatte en underretning om, at det er hensigten at foretage den delvise fjernelse af hajfinner om bord på fartøjet og andre aktiviteter om bord, som f.eks. udtagning af organer.
 3. Udstedelse af fiskeritilladelse
 Fiskeritilladelserne udstedes af São Tomé og Príncipes ministerium med ansvar for fiskeri senest 15 arbejdsdage efter, at ministeriet har modtaget al dokumentation omhandlet i dette afsnits punkt 2.
 Originaldokumenterne skal indgives til Unionen via EU-delegationen med ansvar for São Tomé og Príncipe.
 I tilladelsen angives de arter eller kategorier, det er tilladt at fiske efter (tun, sværdfisk og tilladte hajer).
 For at undgå at muligheden for at fiske i São Tomé og Príncipes fiskerizone forsinkes, sendes der en elektronisk en kopi af fiskeritilladelsen til rederne. Denne kopi kan anvendes i en periode på højst 60 dage fra den dato, hvor fiskeritilladelsen er udstedt. I denne periode sidestilles kopien med originaldokumentet.
 4. Erstatning af fiskeritilladelse i ekstraordinære tilfælde
 En tilladelse udstedes for et bestemt fartøj og kan ikke overdrages. I tilfælde af påvist force majeure kan et fartøjs fiskeritilladelse efter anmodning fra Unionen trækkes tilbage, og der kan udstedes en ny fiskeritilladelse til et andet fartøj af samme klasse for den resterende del af gyldighedsperioden i overensstemmelse med nærmere regler, der skal fastlægges.
 Rederen indgiver den oprindelige fiskeritilladelse til São Tomé og Príncipes ministerium med ansvar for fiskeri. Tilladelsen for erstatningsfartøjet træder i kraft på


text:
denne dato. São Tomé og Príncipe underretter Unionen om overdragelsen af fiskeritilladelsen og dens ikrafttrædelsesdato.
 5. Opbevaring af fiskeritilladelsen om bord
 Fiskeritilladelsen skal altid opbevares om bord, jf. dog punkt 3 i dette afsnit.
 6. Hjælpefartøjer
 Efter anmodning fra Unionen og efter en undersøgelse foretaget af São Tomé og Príncipes myndigheder, giver São Tomé og Príncipe tilladelse til, at EU-fartøjer med fiskeritilladelse kan modtage hjælp af hjælpefartøjer.
 Hjælpefartøjerne må ikke være udstyret til fiskeri. Hjælpen må hverken omfatte påfyldning af brændstof eller omladning af fangster.
 Hjælpefartøjerne er omfattet af samme procedure vedrørende ansøgninger om overførsel af fiskeritilladelse, som er beskrevet i dette kapitel, i det omfang, det er relevant for dem. São Tomé og Príncipe udarbejder en liste over godkendte hjælpefartøjer og meddeler den omgående til Unionen.
 Disse fartøjer skal betale en årlig afgift på 3 500 EUR, som skal betales til den fiskeriudviklingsfond, der er omhandlet i denne protokols artikel 3, stk. 10.
 AFSNIT 2
 Afgifter og forskud
 1.
 Fiskeritilladelserne gælder ét år.
 2.
 Afgiften for notfartøjer til tunfiskeri og langlinefartøjer med flydeline, pr. ton fangst i São Tomé og Príncipes fiskerizone, fastsættes til 70 EUR i hele denne protokols anvendelsesperiode.
 3.
 Fiskeritilladelser udstedes, når følgende årlige faste afgifter er betalt:
 a)
 for notfartøjer til tunfiskeri: 9 100 EUR pr. fartøj, svarende til afgifter for 130 ton
 b)
 for langlinefartøjer med flydeline: 3 255 EUR pr. fartøj, svarende til afgifter for 46,5 ton
 Afgifterne indbetales på den samme konto hos statskassen som den, der anvendes til den i denne protokols artikel 3, stk. 2, litra a), omhandlede finansielle modydelse.
 4.
 Unionen udarbejder på grundlag af sine fangstopgørelser for hvert EU-fartøj en opgørelse over fangster og en opgørelse over, hvad der skal betales i afgifter for det foregående fangstår. Den sender disse endelige opgørelser til São Tomé og Príncipes myndigheder og via Unionens medlemsstater til rederen inden den 30. juni i det pågældende år. São Tomé og Príncipe kan inden for en frist på 30 dage efter modtagelsen af de endelige opgørelser og på grundlag af dokumentation gøre indsigelse mod dem. Hvis parterne er uenige, holder de om nødvendigt samråd i den blandede komité. Hvis São Tomé og Príncipe ikke gør indsigelse inden for fristen på 30 dage, anses de endelige opgørelser for at være vedtaget.
 5.
 Hvis den endelige opgørelse lyder på et højere beløb end den forudbetalte faste afgift for fiskeritilladelsen, betaler rederen saldoen til São Tomé og Príncipe inden 45 dage, medmindre rederen har gjort indsigelse. Saldiene indbetales på fiskeriudviklingsfondens konto. Hvis den endelige opgørelse lyder på et lavere beløb end den forudbetalte faste afgift, kan rederen dog ikke kræve restbeløbet betalt tilbage.
 KAPITEL III
 TILSYN MED OG OPGØRELSE AF FANGSTER
 AFSNIT 1
 Elektroniske logbøger
 1.
 Føreren af et EU-fartøj, der fisker i henhold til denne protokol, skal føre en elektronisk logbog, der er integreret i et elektronisk registrerings- og indberetningssystem (EIS).
 2.
 Et fartøj, der ikke er udstyret med EIS, må ikke sejle ind i São Tomé og Príncipes fiskerizone for at udøve fiskeri.
 3.
 Fartøjsføreren


text:
er ansvarlig for, at de oplysninger, der registreres i den elektroniske fiskerilogbog, er korrekte. Fiskerilogbogen skal være i overensstemmelse med de relevante ICCAT-resolutioner og -henstillinger.
 4.
 Fartøjsføreren registrerer hver dag de skønnede mængder af hver art, der er fanget og opbevaret om bord eller smidt ud, for hvert fiskeri. De skønnede mængder af en art, der er fanget eller smidt ud, registreres, uanset hvilken vægt der er tale om.
 5.
 Hvis fartøjet er til stede uden at fiske, registreres fartøjets position kl. 12 middag.
 6.
 Fiskerilogbogsdataene fremsendes automatisk og dagligt til flagstatens fiskeriovervågningscenter (FOC). Disse indberetninger skal som minimum omfatte følgende:
 a)
 fiskerifartøjets identifikationsnummer og navn
 b)
 FAO alpha-3-koden for hver art
 c)
 det geografiske område, hvor fangsterne er taget
 d)
 datoen og, hvis relevant, tidspunktet for fangsterne
 e)
 datoen og tidspunktet for afsejling fra og ankomst til havn samt fangstrejsens varighed
 f)
 type redskaber, tekniske specifikationer og dimensioner
 g)
 de skønnede mængder opbevaret om bord af hver art i kilogram, udtrykt i levende vægt eller eventuelt antal fisk
 h)
 de skønnede mængder udsmid af hver art i kilogram, udtrykt i levende vægt eller eventuelt antal fisk.
 7.
 Flagstaten sikrer, at disse data modtages og registreres i en elektronisk database, hvor de kan opbevares sikkert i mindst 36 måneder.
 8.
 Flagstaten og São Tomé og Príncipe sørger for, at de er udstyret med den hardware og software, der er nødvendig for den automatiske fremsendelse af EIS-data. Ved fremsendelsen af EIS-data skal der anvendes elektroniske kommunikationsmidler, som forvaltes af Europa-Kommissionen, til standardiseret udveksling af fiskeridata. Ændringer af standarder skal gennemføres inden for seks måneder.
 9.
 Flagstatens FOC er ansvarlig for, at EIS-logbøgerne automatisk stilles til rådighed for São Tomé og Príncipes FOC hver dag i den periode, hvor fartøjet befinder sig i fiskerizonen, også i tilfælde af nulfangst.
 10.
 De nærmere bestemmelser for rapportering af fangster ved hjælp af EIS og procedurerne i tilfælde af funktionssvigt findes i tillæg 4.
 11.
 São Tomé og Príncipes myndigheder behandler data vedrørende de enkelte fartøjers fiskeri på en fortrolig og sikker måde.
 AFSNIT 2
 Aggregerede fangsdata
 1.
 Flagstaten skal hvert kvartal angive fangst- og udsmidsmængderne for hvert fartøj, aggregeret over en måned, i den database, som Europa-Kommissionen fører. For de arter, for hvilke der gælder en samlet tilladt fangstmængde i overensstemmelse med denne protokol eller ICCAT's henstillinger, angives mængderne hver måned for den foregående måned.
 2.
 Flagstaten kontrollerer dataene ved krydskontrol med data vedrørende landing, salg, inspektion eller observation samt alle relevante oplysninger, som myndighederne har kendskab til. Eventuelle ajourføringer af databasen som følge af resultaterne af denne kontrol foretages så hurtigt som muligt. Ved kontrollen anvendes de geografiske koordinater for fiskerizonen, der er fastsat i denne protokol.
 3.
 Unionen tilsender inden udgangen af hvert kvartal São Tomé og Príncipes myndigheder de aggregerede data, der er udtrukket af databasen for de foregående kvartaler i det pågældende år, med angivelse af fangstmængderne pr. fartøj, pr. fangstmåned og pr. art. Disse data er foreløbige og kan ændre sig.
 4.
 São Tomé og Príncipe analyserer de i